text:
Barnamisnýtsla
Í Fregnatænastan 03.08.2010 skrivar Elin Henriksen at enda í eini grein m.a. soleiðis:
“Við tí lesiætlan og teimum lærubókum, sum fólkaskúlin hevur, ber snøgt sagt ikki til at hava næmingalagaða undirvísing við teimum næmingum, sum ikki vikast frá tí sjónarmiði, at jørðin er 6000 ára gomul og varð skapað eftir 6 døgum. Men hesir næmingar hava eins væl og aðrir rætt til at fáa eina nøktandi undirvísing, ikki so?
Tí er alneyðugt, at vit fáa átrúnaðarligar frískúlar, so at hesir næmingar kunnu verða undirvístir av lærarum, sum teir og foreldur teirra hava álit á, so teir harvið kunnu fáa fulla nyttu av síni skúlagongd.”
Elin argumenterar fyri at tað ikki er rætt at undirvísa í ávísum vísindagreinum, tí børnini heimanifrá hava fingið vitan, sum er í andsøgn við almena vitan innan hesar vísindagreinar. Tí skulu børnini sleppa í skúlar, har tey ikki blíva útsett fyri hesi vitan, fyri at tey skulu fáa “fulla nyttu” av síni skúlagongd.
Lat okkum fyrst hyggja eftir hesi andsøgn. Elin upplýsir sjálv, at hendan andsøgn umfatar allar lærugreinar, sum innihalda úrslit sum ganga afturum tey 6000 árini. “Tað vil siga lívfrøðin, jarðfrøðin, alisfrøðin, evnafrøðin, stjørnufrøðin o.s.fr.”. Alt sum er eldri enn 6000 ár verður avnoktað.
Andsøgnin stendst av eini bókstaviligari lesing av bíbliuni, har tað kann roknast út, at jørðin er ca. 6000 ár gomul. Trýr tú hesum, kann tað jú ikki passa, at dinosaurar vóru til inntil fyri ca. 60 milliónum árum síðan, tí tá var universið og harvið Jørðin ikki til. Tað er jú milt sagt eitt problem, tá tú upplýsir ein aldur á jørðini fyri tínum børnum, sum er ca. 750.000 ferðir minni, enn tann aldurin allarflestu vísindafólk í heiminum eru samd um er okkara besta boð.
Lat okkum nú ímynda okkum ein púra vanligan Hanus ella Janus sum fer í skúla mánamorgun, og pástendur eitt ella annað, sum er tað reina volapyk. Náttúrliga reaktiónin hjá læraranum er sjálvandi at rætta næmingin, og fortelja honum hvat sannleikin ella veruleikin ella okkara besta boð er. Men tað sigur Elin Henriksen at man ikki skal gera, tá tað snýr seg um religiøsar feilir. Heldur skulu vit upprætta skúlar, sum skulu undirvísa í eini aðrari útgávu av veruleikanum. Eini útgávu sum í veruleikanum onki hevur við veruleikan at gera.
Hetta er so ófatiliga býtt argumenterað, at tað skríggjar eftir átalu!
Sjálvandi skulu vit ikki loyva foreldrum ella samkomum ella øðrum at lúgva fyri sínum børnum, og harvið gera óbøtiligan skaða á tey og teirra møguleika at taka lut í einum heimi, sum ikki samsvarar við teirra “vitan”. Heldur skal argumenterast beint øvugt, at børn sum hava eina so avskeplaða uppfatan av veruleikanum, skulu tvingast at møta upp, og móttaka frálæru um, hvussu heimurin í veruleikanum hongur saman.
Vit kunnu sjálvandi ikki ganga uppá kompromis við framtíðini hjá okkara ungdómi. At vitan, sum er úrslitið av fleiri hundrað ára arbeiði, av okkara framstu heilum, skal víkja fyri eini tilvildarligari samling av tekstum, skrivað av m.a. seyðahirðum fyri 1500-3000 árum síðan, og tulkað og tillagað til ókenniligheit, hoyrur ongastaðni heima!
Við í hesi argumentatión hoyrur sjálvandi eisini kjakið um hvørt tað er rætt at blanda religión og vísund saman. Mín meining er, at um vit endiliga eru tvingaði at góðtaka religiøsa indoktrinering í almenna fólkaskúlanum, so skal hon haldast langt vekk frá tí hon onki hevur við at gera, nevniliga vísind. Fakini eru atskild av eini orsøk, og fakið kristni blívur ikki kallað vísind av eini orsøk: tað hevur onki við vísund at gera, og sigur tískil onki um vísund.
Tað Elin argumenterar fyri her er rætt og slætt misnýtsla av okkara ungu. Við at lúgva fyri teimum, svíkja vit okkara skyldu yvirfyri teimum. Vit hava eina skyldu at forða fyri at hetta hendur. Vit máa ikki loyva fleiri av hesum religiøsu frískúlunum, og í tann mun vit longu hava teir, máa vit arbeiða fram ímóti at fáa teir avskaffaðar. Málið má eisini at fáa missionerandi religión út úr øllun almennum virksemi, harímillum skúlunum. Komparativ religión kann passandi fáa ein tíma um vikuna á skemanum.
Merki: fólkaskúlin, Frískúli, Jón Joensen, kristniundirvísing, lívfrøði, skúlagongd


c: text/html

text:
Tummas Jákup Thomsen hevur verið bundin av rúsdrekka í nógv ár og hevur livað eitt hart lív sum heimleysur í Danmark og Føroyum. Nú er hann farin í rúsdrekkaviðgerð og hevur megnað at hildið seg edrúan í næstan eitt ár.
Dokumentarsendingar eiga sín fasta part av sjónvarpsskránni. Dokumentar er ein breið sjangra. Her verða gjørdar bæði feature sendingar við menniskjaligu frásøgnini í sentrum, magasin sendingar og gravandi sendingar við fokus á óreglusemi í samfelagnum. Innihaldsliga fevna sendingarnar um alt frá søgu, siðsøgu og lívsstíli til sosialrealismu og portrett.

robotstxt: allowed

filter: keep


text:
Hetta tíðarskeiðið á árinum er allarhelst tað tíðarskeiðið, har tú drekkur mest orkudrykkir og kaffi og hevur lættast við at fella í vanan av at eta skundverður og annan lættan mat, sum einki krevur av tær. Men í síðsta enda er hetta nakað tað býttasta, tú kanst gera fyri at røkka teimum góðu karakterunum. So hvat skalt tú gera?
Prioritera svøvnin
Fyrsta tip: Legg hasar orkudrykkirnar langt vekk. Koyr teir í skrell og gevst at hava nakað við teir at gera. Teir gera einki fyri teg, og tað einasta, sum hendir, er, at tú svevur minni um náttina og missir fokus, tá tú skalt fyrihalda teg til lesnaðin. Noyðist tú at inntaka koffein, er besti mátin at gera tað við at drekka vanligt kaffi ella te, og lat vera við at drekka tað beint áðrenn songartíð. Aftan á klokkan ellivu um kvøldið fært tú hóast alt lítið burtur úr at lesa, og at tvinga tín heila til at arbeiða víðari fer ikki at hjálpa uppá sakina. Tá tú merkir møðina koma yvir teg, og at tú hevur ringt við at skilja tað, tú lesur, er best at leggja bøkurnar frá tær og fara í song. Tað er einasti máti at endurstarta heilan og koma í rætt lag aftur.
Et rætt
Hóast tað er lættast at liva at sjokolátabarrum, Kims og take-out mati, so fer hetta eisini bara at vera ein bjarnatænasta. Tú sparir tíð í fyrstu syftu, men í sama dragi tekur tú orku frá tær sjálvari í framtíðini. Best er at geva tær stundir til at eta og at eta balanseraðar máltíðir við nokk av kolhydratum, sunnum feitti og proteinum, sum halda teg metta leingi, samstundis við, at tú fært nóg mikið av orku til at lesa restina av degnum.
Minst eisini til at drekka nóg mikið av vatni. Lætt er at gloyma tostan, men tað er týdningarmikið fyri heilafunktiónina, at tú minnist til at halda teg hydreraða.
Far út og rør teg
Eitt tað besta, tú kanst gera, er at minnast til at koma út úr húsinum og røra teg. Hetta er bæði fyri at fáa eitt sindur av luft aftur í kyknurnar, men eisini fyri at fáa nýggjan íblástur. Starir tú eftir tí sama í ov langa tíð, sært tú ikki alt tað, tú kanst síggja, og traðkar tú út um rammurnar, sært tú heilt sikkurt nakað nýtt. Hetta er serliga hjálpsamt, tá tað kemur til at greina og tulka søgur, men eisini fyri at fáa skil á teir tyngru fakligu tekstirnar.
Eisini hjálpir tað uppá orkuna at sleppa út, og kennir tú teg troytta ella demotiveraða, kann ein styttri túrur í frískari luft avgjørt fáa hjálpt uppá tað, og geva tær nýtt lív og orku.
Les eisini: Soleiðis repiterar tú best


text:
Bilpúta við stólabaki - 15-36 kg (úr 4 árum)
Í 3-4 ára aldri eru børn flest vaksin úr barnastólinum, og tá er tíð at skifta til bilpútu við stólabaki. Bilpútan er ein hørð púta, sum lyftir barnið upp, soleiðis at trygdarbeltið liggur rætt um herðarnar og um mjadnarnar. Stólabakið verjir høvdið á barninum sum ein nakkastuðul og stuðlar høvdinum væl, um barnið sovnar. Stólabakið gevur harumframt síðuvernd.
Brúka bilpútu við stólabaki, til barnið er í minsta lagi 135 cm. Tá hevur barnið loyvi at nýta vanligt trygdarbelti, men mælt verður til at halda fram at nýta bilpútu, til barnið er 150 cm høgt ella vigar 36 kg, um barnið situr betur á bilpútu enn uttan.
Hygg at filmi um trygga íbinding av børnum uml. 4-10 ár.
Bilpúta bert í trípunktsbelti
Bilpúta kann bert nýtast á setri við vanligum trygdarbelti (trípunktsbelti). Tað er ólógligt at nýta bilpútu saman við mjadnabelti (tveypunktsbelti).
Bilpútur eru eisini at fáa við isofix-festi. Hevur bilurin isofix-festi, verður mælt til at nýta eina isofix-bilpútu.
Tilráðingar
Trygdarbeltið skal vera stramt og liggja gjøgnum beltistýrið við økslina og undir smáu ørmunum á bilpútuni, sum halda trygdarbeltinum niður móti mjadnunum. Liggur trygdarbeltið tvørtur um búkin, er vandi fyri álvarsligum skaða á gøgn.


text:
Norska skúlaskipanin sjósetur nú eina røð av átøkum, til at betra um svimjiundirvísingina í yngstu skúlaflokkum. Millum annað verður ein roynd innførd sum við deilmálum skal kanna svimjiførleikan hjá næmingum frá fyrsta til fjórða skúlaflokk, umframt at lærararnir fáa bjóðað skeið í svimjing og lívbjarging.
– Kartlegging av lærernes kompetanse tyder på at det er behov for kompetansehevingstilbud til lærere som underviser i svømming. Et av de nye tiltakene er derfor svømme- og livredningskurs for kroppsøvingslærere, sier kunnskapsminister Torbjørn Røe Isaksen.
Ein nýggj heimasíða verður sett upp, har øll kunning um svimjiundirvísing í fólkaskúlanum verður savnað, millum annað við uppskotum til lærararnar um góða svimjiundirvísing, og við kunning um hvussu tey kunnu samstarva við frítíðarfelagsskapir og aðrar kommunur.
Ein stuðulsskipan uppá tilsamans 10 milliónir norskar krónur er sett á stovn, sum kommunur kunnu søkja burturúr til at betra um svimjiundirvísingina av serliga tilflytarum, og næmingum sum ikki duga ella hava havt møguleika at svimja. Hartil verða 25 milliónir norskar settar av til svimjiundirvísing í barnagarðum, soleiðis at kommunur og frítíðarsfelagskapir kunnu í 2016 kunnu fáa 1500 krónur fyri hvørt barn í aldrinum 4 til 6 ár.
Lesið her í Skolemagasinet.
Til søguna hoyrir fyri okkum føroyingar, at norsk skúlabørn longu nú hava í øllum førum líka góðar svimjiførleikar, sum tilsvarandi føroysk skúlabørn. Svimjisamband Føroya innførdi í 90-unum eina svimjiskúlaskipan sum byggir uppá ta norsku, og er tað hon sum í stóran mun er virkandi í Føroyum, bæði í svimjifeløgum og í fólkaskúlanum, við svimjimerkjum og so framvegis.


text:
4. september 1914, į 76 įra fųšingardegi sķnum, fer William Gibson Sloan Gamli Sloan stillisliga heim til Harran.
Dimmalętting skrivar 5. september 1914:
Missionęr William Sloan dųde i Gaar paa sin 76-aarige Fųdselsdag. Blidt og let kom Dųden til ham. For tre Dage siden fęrdedes han omkring og uddelte Traktater. Han var en vęrdig Repręsentant for det Fredens Evangelium, som han forkyndte.
Tingakrossur skrivar 9. september 1914 blašstjóri er Kristin Holm Isaksen (Kristin ķ Geil):
I fredags dųde paa sin 76. Fųdselsdag den Mand, der gennem mange Aar har vęret kendt og afholdt som nęppe nogen anden her paa Ųerne, Missionęr William Gibson Sloan.
Bęrentsen amtmašur skrivar ķ blašnum Atlanten um Sloan:
Han var ved sin blide sagtmodige Fęrd agtet af alle, ogsaa af dem, der ikke delte hans sęrlige religiųse Opfattelse.
Ķ einum ummęli av Gamla Sloan tekur William Heinesen m.a. soleišis til:
Taš hendi av og į, tį iš vit spęldu ķ havanum hjį Sloan, at hesin hvķtskeggjuti og svartklęddi, altķš so stillfarandi og fryntligi bretski trśbošarin kom og legši hondina į hųvur okkara og segši: Tro på Jesus, og eg minnist, at hetta kendist sum ein signing.
William Sloan var mišalmašur av vųkstri, klęnligur, men heldur heršabreišur. Eg minnist ongantķš at hava sęš sįlarreinari og eymari eygnabrį enn hansara. Taš er eyšsęš, at hesin mašurin śt ķ odd og egg var ein góš og stór sįl, ein bošberi av einum glešiligum bošskapi, ein evangelistur ķ sannari merking.
Sum hann stendur har ķ urtagaršinum millum leyv og blómur so langt afturi ķ tķšini, og tó enn so merkiliga tżšiligur og livandi fyri minniš vil eg altķš ķ takksemi og ęrufrykt minnast William Sloan.
Ķ Leirkerinum nr. 2 frį 1983 skrivar Ųssur Berghamar grein, iš nevnist Viš grųv Gamla Sloans. Hann endurgevur śr blašnum Naade og Sandhed um Sloan:
Eygu hansara vóru vend móti Himlinum. Sannleikans orš var į varrum hansara. Lķvsins bók var ķ hond hansara. Heimurin var aftan fyri bak hansara. Kristus var hansara alt ķ ųllum.
Ķ bręvi til Echoes of Service skrivar D.J. Danielsen m.a:
Jaršarferšin var tżsdagin, vešriš var av tķ besta, og brųšur komu av Višareiši og śr Sųrvįgi at fylgja.
Fylgiš var taš stųrsta, iš hevši veriš ķ Havn til jaršarferš. Prósturin var viš ķ fylginum, somuleišis tveir prestar og ašrir leišandi menn, og Brend og eg sųgdu bįšir nųkur fį orš į grųvini, mešan henda stóra mannfjųld stóš og lżddi į.
Sloan er grivin ķ gamla kirkjugarši viš Dalavegin ķ Havn.
_____________________________________
Keldur (umframt tęr, iš nevndar verša so hvųrt):
- Men Gud gav vųkst, Sigurd Berghamar
- TEY BYGGJA LAND VII bls. 333, J. Sķmun Hansen


text:
Legugrýti
Er vanligasta grótslagið á jarðarýtuni. Tað verður til, tá ið tæring og máan brýtur niður grót í smáar grót- og steinmolar, ella tá plantur følna. Sum frá líður, og meira tilfar legst omaná, verður leysur sandur, leirur, mógvur o.a. til fast grót, nú nevnt legugrýti. Í Føroyum hava vit kol, leirgrýti og royðugrót sum dømi um legugrýti.
Royðugrót
Royðugrót er blandað legugrýti av gosøsku og basaltsandi, sum feyk við vindinum ella skolaði við áum út á sjógv ella í eitt vatn. Tað er oftast reytt ella gult, men í summum førum grønligt. Ofta kannast plantusteinrenningar (fossil) í hesum gróti. Aðrastaðni sæst, at sandur hevur lagt seg í løg, alt eftir hvussu streymviðurskiftini hava verið á sjógvi ella í áum, har tað varð lagt.
Leirgrýti
Leirgrýti er eitt legugrýti, sum er samansett av sera smáum kornum. Tað kann vera lagskipað, so at tað brotnar í akum. Leirur legst á botnin í vøtnum og er fyrst móra. Gjøgnum langa jarðfrøðiliga tíð (milliónir av árum) kann annað grót leggjast omaná, so móran verður trýst saman og verður til grót.


text:
Nú verður tað!
Lukas Graham spælir á landsins størsta tónleikatiltaki í kvøld.
Í kvøld kl. 20.00 verður fyrsta konsertin á ársins Summar Festivali. Annika Malunardóttir fær heiðurin at seta hol ársins Summar Festival, og í kvøld verða eisini konsertir við Lukas Graham, Marius, Kristel Lisberg, Byrta og Hanus G. Johansen.
Hetta er tólvtu ferð, at Summar Festivalurin verður hildin. Festivalurin í Klaksvík hevur ment seg til at verða størsta tónleikatiltak í landinum, og aftur í ár verður roknað við sera nógvum fólki.
Stóra navnið á skránni í kvøld er poppsangarin Lukas Graham, sum er eitt tað heitasta navnið á okkara leiðum í løtuni. Lukas Graham spælir á Vágsbøi kl. 22.00 í kvøld.
Fyrireikararnir heita á fólk um at fáa sær armband á handliðið í góðari tíð, tí vanliga eru bíðirøðir at sleppa inn á festivaløkið, tá ið fyrsta stóra konsertin verður. Armbond fáast á Torginum í SMS í Havn, Telebúðini í Klaksvík og hjá Norðoya Sparikassa í Klaksvík og í Fuglafirði.
Tjaldingarøkið letur upp kl. 15.00, og tá letur Silvalandið í Badmintonhøllini eisini upp.


text:
Hóast føroyska songkvinnan Linda Andrews og føroyska dansarinnan Vígdis Hentze Olsen vóru við til at tryggja danska Eurovision vinnaranum DQ atgongd til stóru evropeisku finaluna í Helsinki, so verður hvørgin teirra at síggja á pallinum leygarkvøldið, tá væntandi væl yvir 100 milliónir hyggjarar seta seg frammanfyri sjónvarpsskíggjan.
Les greinina um tá Linda Andrews og Vígdis Hentze Olsen mundu blivið fyrstu føroyingar í eini altjóða Eurovision finalu
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninu


text:
- Vit standa enn
- Kvinna, útsett fyri harðskapi, sigur frá sínum upplivingum
- Nordiske kvinder mod vold 2005
- Blaðið Kvinna stuðlar 2005
- Aðalfundur
- Stuðul frá the Body Shop 2005
- 8. Mars 2006
- Ársaðalfundur 2006
- Porno
- Tilmelding til Ráðstevnu
- Niðurstøðan á ráðstevnuni
- Átak ímóti prostitutión
- Framløgur frá ráðstevnuni finnast undir greinasavninum
- Steðgi harðskapi ímóti kvinnum á Asfalt
- Wave
- Áheitanir og gistingar 2006
- 17 kvinnur og 14 børn gistu á kreppumiðstøðini í 2007
- Harðskapur ímóti kvinnum
- 18 kvinnur gistu á Kreppumiðstøðini í 2008
- Gáva til børnini frá Lions Club Tórshavn
- Umboð fyri kvinnuhúsið hitti Krúnpirnsessu Mary
- Stripklubbar í Íslandi stongja 1. Juli 2010
- Kvinnuhúsið / Kreppumiðstøðin verða 20 ár 1. oktober 2010
- Steðgi harðskapi ímóti kvinnum
- Harðskapur ímillum ung ið ganga saman - síggj filmin
- Heildarætlan at basa harðskapi ímóti kvinnum
- Verkfall
- Skerji ikki játtanina
- Sjálvhjálparbólkur fyri harðskapsraktar kvinnur
- Heildarætlanin "Harðskapur í parlagi og nærsambondum".
- Sjálvhjálparbólkur
- Unnustuharðskapur (Kærestevold)
- Nýggjur portalur um Javnstøðu í útnorði
- Harðskapur ímóti børnum
- Jólafløgan Jól fyri øll
- Sig frá - Um alt landið
- "Um bara hann sló meg"
- Reyði Krossur
- Sjálvhjálpin niðurløgd
- Samtykt
- Sálarligur harðskapur er ósjónligur og torførur at prógva
- Brót tøgnina
- Kvinna, útsett fyri harðskapi, sigur frá sínum upplivingum
- Ársfrágreiðing 2014
- Kvinnuhúsið / Kreppumiðstøðin 25 ár


text:
Fólkatalið var 50.437 tann 1. desember. Tað vaks við 685 fólkum ella 1,4% í 12-mánaðarskeiðinum 1. des. 2016 – 1. des. 2017. Tað kemur av nettotilflyting á 459 og burðaravlopi á 226. Fólkavøkstur er í øllum høvuðsøkjum, men mynstrið er tað sama sum undanfarnu 4-5 mánaðirnar, at fólkavøksturin er lutfalsliga størstur í Vága sýslu og Streymoy uttan fyri Tórshavnarøkið og minsti vøksturin er í Sandoyar og Suðuroyar sýslum.
Við síðstu uppgerð fyri einum mánaði síðani varð nevnt, at stóra ferðin í fólkavøkstrinum var minkað nakað, úr 1,5% í summar niður 1,3%. Vøksturin er tó aftur nú 1,4%, tann sami sum síðsta heyst. Tað er serliga nettotilflytingin, sum er økt aftur, meira enn burðaravlopið er viknað.
(trýst á myndina, so gerst hon størri)
Fólkatalið veksur skjótast í Vágum, Streymoy uttan høvuðsstaðin og Eysturoy
Fólkatalið vaks í øllum høvuðsøkjum í 12-mánaðarskeiðinum. Í tali var størsti vøksturin í Tórshavnarøkinum við 203 fólkum, í Eysturoy við 186 fólkum og í Streymoyar økinum uttan fyri høvuðsstaðin við 116 fólkum.
Meira áhugavert er, at verður hugt eftir lutfalsliga ella prosentvísa vøkstrinum, er hann nógv størstur í Vága sýslu við 3,0%, í Streymoyar sýslu uttan Tórshavnarøkið við 2,5% og í Eysturoyar sýslu við 1,7%. So er eitt lop niður til Norðoya sýslu og Tórshavnarøkið við 1,1%. Og aftur eitt lop niður til Sandoyar og Suðuroy sýslum við 0,4%.
Síðani fólkavøksturin tók dik á seg fyri einum trimum árum síðani, var hann av tí mesta í Tórshavnarøkinum. Tað er broytt nú í vetur, so tað er ikki sama ferð á fólkavøkstrinum í høvuðsstaðnum, sum aðrastaðni í landinum: Hetta 12-mánaðarskeiðið eigur Tórshavnarøkið 30% av fólkavøkstrinum, samanborið við 58% undanfarna 12-mánaðarskeiðið.
(trýst á myndina, so gerst hon størri)
Minkað fráflyting og økt tilflyting skapa stóra fólkavøksturin
Tann stóra broytingin í gongdini í fólkatalinum kemur einamest av broyttu flytingini, har fráflytingin er minkað nógv, samstundis sum tað hevur verið ein vøkstur í tilflytingini. Vit skulu heilt aftur til 1980 fyri at finna so lágt tal fyri fráflytingina, sum tey 1.151 ið fluttu av landinum hetta 12-mánaðarskeiðið. Verður fráflytingin roknað í mun til fólkatalið, finna vit als ikki so lágt tal fyri fráflyting í hagtalsgrunninum, ið gongur aftur til 1970. Eisini tilflytingin er vaksin og er tann størsta síðani 2002.
Samanbera vit hetta 12-mánaðarskeiðið við tey heldur vánaligu árini 2009-12, so er árliga fráflytingin nú eini 600 fólk minni og tilflytingin eini 300 størri – og tí er ein negativ nettofráflyting á yvir 400 vend til eina líka so stóra positiva nettotilflyting.
(trýst á myndina, so gerst hon størri)
Vøkstur í 21 kommunum – stendur í stað ella minkar í 8
Nógv størsti vøksturin í tali er í Tórshavnar kommunu við 258 fólkum, ið er 38% av fólkavøkstrinum fyri alt landið. Men her skal minnast til, at í Tórshavnar kommunu búgva 42% av fólkinum, so kommunan fær ein minni part av fólkavøkstrinum enn restin av landinum tilsamans.
Tað sama er galdandi fyri Klaksvíkar kommunu, har fólkatalið veksur við 56 fólkum, svarandi til 8% av vøkstrinum fyri alt landið, samanborið við, at her búgva 10% av øllum fólkatalinum.
Tá nú tvær tær fólkaríkastu kommunurnar hava ein lutfalsliga minni vøkstur enn landsmiðal, so eru tað aðrar av størri kommununum, ið draga vøksturin væl upp um landsmiðal. Tær eru serliga
- Sjóar kommuna 5,5% ella 54 fólk
- Sørvágs kommuna 5,0% ella 56 fólk
- Sunda kommuna 2,7% ella 46 fólk
- Vestmanna kommuna 2,3% ella 28 fólk
- Vága kommuna 1,9% ella 38 fólk
- Eystur kommuna 1,8% ella 37 fólk
Størsta minkingin er í Hvalbiar, Sands, Fugloyar, Tvøroyrar og Hovs kommunum.
(Tølini fyri Sands Kommunu er rættaði, síðan greinin fyrstu ferð var útgivin)
(trýst á myndina, so gerst hon størri)
Vøkstur í nærum øllum oyggjum
Verður hugt eftir gongdini í einstøku oyggjunum, er munandi fólkavøkstur í øllum teim stóru oyggjunum, tó bert lítil vøkstur í Sandoy og Suðuroy.
Í nøkrum útoyggjum veksur fólkatalið, serliga í Hestoy við 6 fólkum, svarandi til 32%. Eisini er vøkstur í Kalsoynni og Mykinesi. Í nøkrum halda tey tørn, sum í Nólsoy, Skúvoy, Stóra Dímun og Koltri, meðan tað einans er minkandi fólkatal í Fugloy og Svínoy - serliga nógv í Fugloy við 9 fólkum ella 20%. Men á útoyggjum eru tað sum heild sera smá tøl, ið ofta skifta ymiskan veg.
(trýst á myndina, so gerst hon størri)
Dagførd og útgreinað íbúgvatøl eru at finna í hagtalsgrunninum her.


text:
Talv: Føroyar telvaðu javnt ímóti Luksemburg
ítróttur13-11-2017 - 18:28 - Jóanis Nielsen
Føroyar telvaðu 2-2 móti Luksemburg í fyrsta umfari í EM-kappingini fyri smátjóðir í Evropa, sum nú er byrjað í Andorra. Tað endaði javnt á øllum fýra borðum. Úrslitið var helst betri fyri Luksemburg enn Føroyar. Á trimum av fýra borðum høvdu føroysku telvararnir hægristyrkital, men ongum eydnaðist at vinna.
Helgi Dam Ziska telvaði á 1. borði við hvítum móti Fred Berend, sum er altjóða meistari við útivið 200 ratingstigum lægri, men talvið endaði javnt longu eftir umleið tjúgu leikir. Helgi stóð til at missa mann, men hvat hann kundi fingið afturfyri tóktist eitt sindur ógreitt. Brádliga samdust teir um remis.
Hjá Høgna og Rógva Egilstoft Nielsen á 2.- og 3. borði gekk javnt á. Hóast telvað var væl og leingi, var eingin, sum vann sær nakran fyrimun. John Rødgård á 4. borði kundi helst verið vorðin sigursharri í dystinum, hevði hann verið kringari og djarvari í endatalvinum, men tað fjaraði av, og endaði eisini javnt.
Føroyar og Luksemburg hava vunnið smálandakappingina tvær ferðir hvør undanfarnu fýra ferðirnar, sum kappingin hevur verið. Talan var tí um eitt slag av toppdysti í dag, men Luksemburg er ikki eins væl mannað í ár sum onnur ár. Svenski stórmeistarin Michael Wiedenkeller, sum hevur búð í Luksemburg í fleiri ár, og hevur verið fastur fúsur á 1. borði, er ikki við í ár. Tí var roknað við, at føroyska liðið helst fór at vinna í dag.
Dupultumfar
Tveir dystir eru á skránni mánadagin. Lagt verður til brots aftur longu klokkan 10. Tá byrja dystirnir í øðrum umfari. Og klokkan fimm verður farið undir dystirnar í triðja umfari. Føroyar telva fyrst móti San Marino og síðani Guernsey. Tveir trivaligir sigrar er eitt krav móti hesum liðum.
Helgi verður ikki við móti San Marino. Silas Eyðsteinsson sleppur í staðin at royna seg á 4. borði. Tað verður tí næstan eitt reint ST (Sandavágs Talvfelag) lið, sum umboðar Føroyar móti San Marino.


text:
Amerikanarar eru góðir við umhvørvi og vilja tí væl, men eru samstundis ørkymlaðir, tá talan er um verðurlagið og veðurlagsbroytingar.
Í øllum amerikanskum statum er breið undirtøka fyri at gera politisk átøk til frama fyri veðurlagið á jørðini. Men amerikanar síggja alheims upphitingina sum ein fjaran framtíðartrupulleika, skrivar The Guardian.
Greinin í The Guardian tekur støði í einari sera umfatandi yvirlitskanning, kallað The Yale Program on Climate Change Communication, ið m.a. varpar ljós á spurningin, hvussu amerikanar fata trupulleikan við alheims upphitingini og nógv umrøddu veðurlagsbroytingunum.
Kanningin vísir greitt, at amerikanarar taka undir við, at politisk stig verða tikin til tess at fáa bøtt sum mest um skaðan, ið stendst av tí ovurhondsstóra útlátinum sum er, tá ið eitt nú olja og kol verða brend og umgjørd til orku.
Spurt verður m.a. um, hvørt luttakararnir í kanningini halda, at veðurlagsbroytingar fara fram, hvør orsøkin til veðurlagsbroytingarnar man vera, hvat vísindafólk halda, og um tey spurdu hava álit á teimum vísindafólkum, sum úttala seg og hava greiðar meiningar um veðurlagsbroytingar og alheims upphitingina.
70% av amerikanarum ásanna, at alheims upphitingin fer fram, meðan einans 12% halda, at hon ikki fer fram. Meirilutin í øllum statum, svaraðu spurninginum játtandi, fevnandi um 60% í West Virginia til 77% í New York og 84% í Washington DC.
Harímóti halda amerikanarar, at vísindafólkini í nógv størri mun enn rætt er, eru ósamd um spurningin viðvíkjandi alheims upphitingini og veðurlagsbroytingunum. Einans 49% svara rætt, at vísindafólkini eru samd um, at ein alheims upphiting fer fram, meðan heili 28% halda, at vísindafólkini eru ósamd um spurningin. Veruleikin er, at sjálvt millum tey mest atfinningarsomu vísindafólkini – sonevndu weathercasters – er 95% semja um, at veðurlagsbroytingar fara fram.
Tó hevur ein greiður meiriluti av amerikanarum álit á tí, sum vísindafólkini vísa á, 71% í mun til 26%. Hetta er galdandi fyri allar statir, øll landspartafylki og hvørt einstakt valdømi.
Greinin í The Guardian kann lesast í fullum líki her!


text:
Á bygdarveitsluni 14.04.18 helt Jórun Høgnesen hesa taluna:
Lýð á ljóðið, lýð á ljóðið, Føroya fólk so blíð, potið burt úr oyra, so tit kunnu hoyra, hvussu til gekk í tí fornu tíð.
Hetta er byrjanin til yrking eftir Kvívíks Jógvan, sum var føddur í 1843. og sum er um støðuna í Føroyum í Gablatíðini og við monopol handlinum. Kvívíks Jógvan yrkir um vandafullar handilsferðir, um troyggur og hosir, sum vóru vrakaðar. Um garpin reysta, sum biður fólkið vakna upp úr dúri, har tey hava sovið fast, og hann sigur, at umsíðir trælabandið brast. Tingið bleiv sum kunnugt endurreist í 1852 og fríhandilin kom í 1856 og harvið byrjar eitt nýtt tíðarskeið í Føroyum. Og Kvívíks Jógvan endar við at siga: Er nú ikki, er nú ikki, her umskipað nógv. Beint á veg var funnið, Føroyar hava vunnið. Vinning stóran, vinning stóran bæði á land og sjógv.
Barnaminni
Eg eri ikki uppvaksin við Gjógv, men eg eri sera glað fyri, at kalla meg hálvt gjáarfólk, tí mamma mín Jóhanna Fredrikka, var ættað úr Blásastovu. Ommu við Gjógv, Jørginu, kendi eg ongantíð, tí hon doyði bert 58 ára gomul í 1941. Abba við Gjógv, Jóhan í Blásastovu, eigi eg nøkur góð barnaminnir um. Hann andaðist í 1963, 84 ára gamal.
Tað var altíð so gott, hugnaligt og stuttligt at koma norður til Gjáar at ferðast um summarið. Í trýssunum var ikki vanligt at ferðast so nógv uttanlands, men leiðin gekk út um bygdirnar í Føroyum. Eg helt, at vit vóru so heppin, at bæði foreldrini ikki vóru slektaði úr Klaksvík, tí so høvdu vit neyvan ferðast nakað serligt, soleiðis var tað bara, men ein túr til Gjáar fóru vit hvørt summar. Ofta gjørdu mostur og mamma ferðalag, og tá var fult í Blásastovu, og væl bar til uttan sentralhita og uttan elektrisitet og uttan WC. Um summarið var leingi ljóst og eftir skýming var petroliumslampan tendrað og kolkomfýrurin var heitur, so tað var so fjálgt og gott.
Vit spældu úti allan dagin. Øll bygdin var spælipláss okkara, men í Gjónna, og út á Nasa og Gulaklett ella á Seiðaberg máttu vit ikki fara uttan við vaksnum, og tað aktaðu vit sum smábørn. Var tað so onkur, sum kortini smoygdi sær oman í Gjónna, so var altíð onkur maður ella kona, ið bað børnini koma niðan aftur. Ì tí førinum var øll bygdin barnagenta. Hóast tað vóru vit ofta niðri í fjøru og fangaðu trøllasíl, eitt orð, sum eg bara kenni frá Gjógv. Og eitt tað stuttligasta var at spæla við leikur, sum vit kallaðu koppa og tallerkabrotini, sum vit funnu millum malagrótið í fjøruni. Eg kendi meg so hepna, um eg fann eitt leikapettið við onkrum mynstri á. So spældu vit Anna og fleiri fólk í húsi og gjørdu okkum hømiligudukkur, hentaðu sóljur og summardáar, sum vit bundu til vøkur blómutyssi ella drógu uppá tráð til hálsbond og armbond.
Vit lakkaðu paradís við passaligum lakksteinum, sum vit funnu niðast í ánni. Teir vóru myrkir og vakrir, men tá abbi smurdi okkurt feitt uppá teir, gjørdust teir svartir og ordiliga blankir, og tá vóru teir dýrgripir, sum vit høvdu við okkum inn aftur til klaksvíkar at vísa gentunum har.
Meira enn einaferð havi eg bjargað hønunum hjá Lovisu undan tí óreina hananum, tí hann var so herviligur at leypa uppá tær. Tá eg segði frá mínum bragdi, so flentu mamma og mostir bara.
Áin var akkurát líka spennandi tá, sum nú. Har fangaðu vit síl, og silgdu við flakum og tunnubátum á Lítla Fløtti. Nógvir vóru karmanir, og nógv stríð munnu mammur og ommur hava havt fyri at turka øll klæðini aftur, men ongantíð minnist eg, at tey vaksnu vóru ill við okkum fyri tað. Onkur hevði funnið uppá at rópa KÓPUR eftir honum ella henni, sum datt og fór undir, og so var man kópur fyri dagin, og tað var ikki so gott. Eingin tímdi ordiliga at verða kópur, so tað var helst ein góð og snild fyribyrging . Enn spæla øll børn, sum koma til Gjáar á Lítla Fløtti, og einaferð systirdóttirin sum smágenta hevði verið á fyrsta sinni í Tivoli í Keypmannahavn, og mamman spurdi hana, um tað var stuttligt, svaraði hon jú, men Lítli Fløttur var nógv stuttligari.


text:
Kanningarferð í Íslandi
Sum liður í kanningararbeiðinum og menningini av Tænastuportalinum, hevur verkætlanartoymið í Talgildu Føroyum verið á uttalandsferðum. Endamálið við túrunum hevur verið at fáa íblástur og skapa samstarv við onnur lond, um talgildar skipanir og loysnir.
Í vár varð vitjað í Estlandi og her í september hava Danmark og Ísland staðið fyri tørni. Talan er um lond, sum øll eru frammaliga innan talgilding. Túrurin í Íslandi fór fam í døgunum 26. og 27. september. Á ferðini vitjaði toymið Þjóðskrá Íslands, ið umsitur fleiri grundskráir, Íslendska tænastuportalin og Icekey, sum er ein Íslendsk samleika loysn.
Umframt at fáa høvi at fáa innlit í talgildu loysnunum hjá íslendingum, høvdu umboðini fyri Talgildu Føroyar eisini framløgu um Talgildu Føroyar. Á hesi framløgu luttóku fólk frá Íslendska Fíggjarmálaráðnum, Íslendska Flutnings- og Kommunumálaráðnum, Skattamyndugleikunum og Þjóðskrá Íslands.
Framløgan um Heldina vakti serligan áhuga hjá íslendingum av tí, at teir umhugsa at taka eina tílíka skipan í nýtslu. Tískil vóru nógvir spurningar um tilgongdina og loysnina av Heldini. Túrurin til Íslands gav somuleiðis toyminum høvi at tosa við fleiri borgarar um teirra nýtslu av íslendska portalinum. Á fleiri økjum gav hetta samskifti toyminum góðan íblástur til menningina av Tænastuportalinum og sum heild eru vónirnar um eitt gevandi samstarv við Ísland framyvir góðar.


text:
Hey tit :-)
Lesið meira um øðrvísi dagar, sum verða týs- og mikudagin her: http://sah.fo/?p=newsgroup&_sp=newsarticle&_NewsarticleId=173
Viðtalur í 1. flokki 3. apríl 2018
So eru seinnu viðtalurnar í 1. flokki á skránni. Niðanfyri eru tíðirnar hjá tykkum, men um tað ikki liggur fyri til ásettu tíðina, so roynið at býta um við onkran og sendi okkum boð um tað.
Hesuferð ætla vit ikki, at børnini skula við.
Vit gleða okkum at síggja tykkum øll!
Vinarliga Toymið
1.flokkur - 4. flokkur - 7. flokkur - 9. flokkur
Tað er fotografurin Per á Hædd, sum tekur myndirnar.
Mynda pakkin kostar kr. 250,00
Bara floksmynd kostar 50,- kr
Peningurin skal flytast á konto 6460 2201536
Um næmingar ikki ynskja einkult mynd, skulu teir bara á felagsmyndina.
Blh. Toymið
Hósdagin 1. mars er ætlanin at halda eina seinkaða 100 daga veitslu fyri næmingunum í 1.flokki. Vit fara at hugna okkum í flokshølinum frá kl 17.00 til 19.00. Ætlanin er at borðreiða við pitsu og saft. Tí vóna vit, at tit vilja gjalda 50 kr til veitsluna. Um peningur loypur av, fara vit at keypa flokkinum bóltar. Vit gleða okkum til løtuna saman við børnum tykkara.
Vinarliga
Toymið um 1. flokk
Nú fara vit í holt við at svimja. Vit svimja á gamla "Argjaskúla". Vit hava býtt børnini í smáar bólkar, tí at vit halda at trygdin skal vera í hásæti, og tí at vit meta, at næmingarnir tá fáa sum mest burturúr. Tí fara vit at heita á tykkum um at hava bæði ítróttar og svimjuklæði við týsdagar. Bólkarnir eru hesir:
Reyður bólkur: Marjun, Anna, Monika, Arina, Betty, Marjun Elisabeth, Maud,Sanna, Eir, Sára, Kira Elisa.
Ljósareyður bólkur: Annabelle, Anna Sofía, Rebekka, Noomi, Lív, Petsy, Tóra, Barbara, Viktoria og Eyð.
Bláur bólkur: Baldur, Kristtór, David, Levi, Liviu, Dánjal, Kai Helgi, Esekiel.
Grønur bólkur: Ísak, Benjamin, Lukas, Jóhan, Markus, Mathias, Tormóður, Julian.
Svartur bólkur: Petur, Bastian, Finn Erhard, Jónas, Óli, Leon, Rani, Rói.
Um verkbannið heldur áfram, hava næmingarnir frí soleiðis hesar tveir dagarnar undan jólum.
Týsdagin 19. des. er jólahaldið fyri næmingum frá kl 10.00 og til áleið kl 12.00
Mikudagin 20.des er kirkjugongd. Hon byrjar kl 10.00 og er liðug kl 11.00, tá er jólafrí.
Um verkbannið ikki heldur áfram eru tíðirnar sum vanligt, tó undantikið nær dagurin byrjar verður
Vinarliga
Marjun Holm, skúlastjóri
Skúlin á Argjahamri
Fríggjadagin 1 dec. pynta allir flokkar síni flokshølir. Vit fara at klippa, líma og gara alt møguligt jólapynt. Tí er umráðandi at tykkara børn hava saks, límstift o.l. við í skúla. Lítli matpakkin kann gott vera eitt sindur jólaligur hendan dagin. Mandarinur, piparnøtir og annað jólaligt er vælkomið;-)
Hvønn dag í decembur fara vit lærarar, at skipa fyri einari jólaløtu í flokkinum. Vit fara at hoyra jólasøgur, syngja jólasangir, klippa, lita og alt møguligt. Jólahald á skúlanum o.a. frætta tit meira um seinni. Vit hava eisini hoyrt graml um, at foreldrabólkurin ætlar at skipa fyri onkrum felags jólahugna, men meira um tað seinni.
Hohoho
Toymið
So eru telefonketurnar komnar á heimasíðuna. Tvær eru gjørdar, ein fyri gentur og ein fyri dreingir. Tit finna tær við at trýsta á Telefonketa undir 1. flokkur. Sig frá um okkurt er komið skeivt fyri. Um tit hava hug at taka tær niður og skriva tær út, so liggja tær sum PDF niðast á somu síðu.
Toymið
Paula N. Thomassen, mamma Róa Neshamar Thomassen
Bjarta R. av Húsabrúgv, mamma Eyð av Húsabrúgv
Helga A. Jacobsen og Anton Jacobsen, foreldur hjá Lív Malan Jacobsen
Jóanes: Annabella, Anna, Anna Sofía, Arina, Barbara, Betty, Eir Elisa, Eyð, Kira Elisa, Lív, Baldur, Bastian, Benjamin, Dánjal, David, Esekiel, Finn Erhard, Ísak, Jóhan og Jónas
Nina: Marjun Elisabeth, Marjun, Maud, Monika, Noomi, Julian, Kai Helgi, Kristór og Liviu
Eyðbjartur: Petsy, Rebekka, Sanna, Leon, Levi, Lukas, Markus og Mathias
Rakul: Sára, Tóra, Viktoria, Óli, Petur, Rani, Rói og Tormóður


text:
Etið saman 2017
Vit eru ovurfegin um tað góðu undirtøkuna tiltakið “Etið saman” fekk í Suðuroy, Vágoy, Sandoy, Eysturoy, Streymoy og Norðoyggjum fríggjadagin 19/5 2017.
“Etið saman” varpaði ljós á týdningin av at vera saman, at njóta saman og at eta saman.
Størsta og besta broytingin í ár var, at øll 7 plássini kring landið høvdu fingið sera fjálgt og hugnaligt innivist til tiltakið, ið styrkti enn meira um felagsskapin.
Fólk vitjaðu “Etið saman” í:
Sandavágur -
Pakkhúsið úti á Gjógv
Tvøroyri - Seglloftið
Vágur - Hotel Bakkin
Tórshavn - Perlutúnið
Fuglafjørður - Riberhús
Klaksvík - Gamla Seglhúsið
Sandur - Kommunuskrivstovan
Vit síggjast til Etið saman 2018 :)


text:
Lesarin skrivar
Tunnilin til Sandoyar- ein náttúrlig útbygging og menning av einum vækstrarøki
01. Feb 2013
Gott at sandoyartunnilin er komin á dagskránna aftur! Undir sokallaðu CHE samgonguni varð grundleggjandi forarbeiði gjørt, og lunnar vórðu lagdir undir at fáa gongd á...
les meir
Krevjið fólkaatkvøðu um høvuðsmeginreglurnar í lógini um vinnuligan fiskiskap
29. Jan 2013
Ongin ivi má vera um, at fiskimálaráðharrin nú leggur upp til eina ognartøku av fólksins ogn, sum skal latast stórkapitalinum fyri eina symbolska upphædd. Skuldi...
les meir
Viðmerking til Boga, varaborgarstjóra uttan ávirkan
12. Nov 2012
Jú, víst fegnist eg, Bogi, um at meirlutin í býráðnum saman við landsmyndugleikum er komin undir land við at byggja sambýli til sinnisveik og tað...
les meir
Føroyar ein býur!
09. Nov 2012
Mesta av tí, ið sagt verður í einum valstríði, hevur lítið upp á seg og er gloymt tá upptalt er. Men undantøk eru. Einki er...
les meir
Varaborgarstjóri uttan veruliga ábyrgd !
08. Nov 2012
Lesarabræv: Vit eru mong sum fegnast um, at meirlutin í býráðnum nú er til reiðar at fara undir hart tiltrongda sambýlið fyri sinnisveik. Og eg...
les meir
Vallyfti, sum halda!
01. Okt 2012
Eftir Levi Mørk, vallevni fyri Javnaðarflokkin, lista C til býráðsvalið. Nógv av teimum hjartamálum, eg setti mær fyri at vera við til at gjøgnumføra í...
les meir
Fleiri barna og ungdómstilboð á fíggjarlógini fyri 2013
27. Sep 2012
Tað er eitt ótrúliga stórt arbeiði sum hevur verið framt innan barna og ungdómsarbeiði, hesu seinastu árini og tað fyribyrgjandi arbeiði heldur áfram komandi árini....
les meir
Eingin sleppur at seta spurningar á ráðstevnu um kynsligan ágang
23. Sep 2012
Felagsskapurin Verjið børnini, hevur ein Facebook bólk ið eitur Steðgað Peofili við næstan 4.000 limum, men fá teirra er aktiv. Bert 5% eru aktivir kjakara...
les meir


text:
Tað kann ikki passa, at arbeiðir man hjá tí almenna, so kann man gera akkurát tað passar einum og tað fær ikki avleiðingar fyri ein, um man gerð stórar brølarar.
Nú er at vóna, at tað fær fylgjur fyri viðkomandi, sum hevur givið loyvið til at oyðileggja fornminnini á Akursmørk og sjálvandi skuldi viðkomandi sloppi at goldið eitt risa endurgjald fyri herverkið á okkara fornminnir.
Her samrøða, sum Kringvarp Føroya hevði við Jógvan Ravnsfjall, savnsvørð á Norðoya Forminnissavni, klikk her: “Kommunan átti at vitað um fornminnini”
SáH
Fornminni
Fmnr: 84011
Bygd: Klaksvík
Navn: yviri á Grundum
Fornminni: Húsatoftir
Slag: Bústaðaleivdir
Sjónligar leivdir: Ja
Her mynd av økinum og her sæst sjónliga ein gulir prikkur, har Klaksvíkar Kommuna hevur gjørt seg inn á fornminnini. sjá niðanfyri:


text:
Tað er um hesa tíðina í árinum, at fleiri hagar hava hagafund og millum annað velja hagastýri og í onkrum føri eisini seyðamenn.
Fyri uttan at fráboða val av hagastýri til sýslumannin, hevði tað verið gott fyri yvirlitið á heimabeitinum, at fráboðanin eisini varð send til undirritaða, sum so fái skrivað tað inn í yvirlitið á heimabeitinum.
Frįbošan um hagastżri
Um so er, at hagastżri og annaš er broytt ķ haganum, verša tit vinarligast at frįboša hesum til karithor@olivant.fo so broytingin kann koma viš ķ yvirlitiš Hagar į hesi heimasķšu umframt til ein mųguliga komandi śtgįvu av bókini Hagar og seyšamark.
Einasti hįttur at kunna dagfųra yvirlitiš er, at frįbošanin kemur til
karithor@olivant.fo . Ųll hava įhuga ķ einum vęlvirkandi yvirlitiš, men treytin er sjįlvandi, at eg fįi frįbošanina frį tykkum og soleišis innskrivaš mųguligar broytingar
myndina eigur Johannes Haraldsen, Mišvįgur.


text:
Trý spennandi lutakøst hava verið
ítróttur19-07-2017 - 09:05 - Jóanis Albert Nielsen
Trý spennandi lutakast vóru á høvuðsskrivstovuni hjá EHF í gjár. Talan er um HM-undankappingina hjá monnum og EM-kappingarnar hjá U20- og 18-monnum.
HM-undankappingin hjá monnum verður leikt í fimm bólkum á fýra lið og einum bólki við trimum liðum. Leikt verða úti- og heimadystir í november 2017 og januar 2018. Vinnarin av hvørjum bólki, vinnur pláss í play-off dystum, sum verða í juni 2018.
Tey 23 liðini, sum skulu spæla í fyrsu rundu eru drigin í hesar bólkar:
Lutakast hava eisini verið hjá U20 og U18 monnum, sum skulu kappast í ávikasvist juli og august 2018, lutakastini síggja soleiðis út:
U20 landsliðið skal til Makedónia at kappast, har teir koma spæla í bólki A saman við hesum liðum:
Hvítarusslandi
Finnlandi
Grikkalandi
Estlandi
Litava
U18 landsliðið skal til Georgia, og eru somuleiðis í bólki A, har teir koma at hitta:
Sveis
Makedonia
Estland
Litava
Luksemborg


text:
Tíðindi
30. apríl 2018
Finalan í Pangea-støddfrøðikappingini 2018 var í Skálanum í Norðurlandahúsinum leygardagin. Kappingin er fyri skúlanæmingar í 3. flokk til 9. flokk, har næmingarnir kappast á sínum floksstigi. Í ár hava 1836 næmingar úr 15 ymiskum skúlum víða um í landinum tikið lut í kappingini. Av hesum høvdu 35 roknað seg í finaluna, 5 í hvørjum árgangi. Endamálið við støddfrøðikapingini er at vísa næmingunum á støddfrøðina í skúlanum og geva næmingunum við áhuga og hegni í støddfrøði ein pall at vísa síni evni fram á.
Finalan var skipað so, at næmingarnir fingu 5 uppgávur at loysa í ein tíma. Og teir kýttu seg og roknaðu tíðina á tamb. Síðan vóru uppgávurnar rættaðar, meðan næmingarnir mettu um gongdina saman við lærarum og foreldrum. Nøkur royndu seg eisini í talvi ímóti fleirfalda føroyameistaranum í talvi, Rógva Egilstoft Nielsen, ið hevði ómakað sær í Norðurlandahúsið at heilsa uppá røsku roknararnar.
Eftir steðgin var samkoma í Skálanum, har allir luttakararnir fingu vakurt skreytblað, og vinnararnir vóru kunngjørdir. Jenny Lydersen frá Mentamálaráðnum helt røðu fyri luttakarunum og handaði vinnarunum eina snøgga glasplátu, til minnis um sigurin.
Ein væleydnaður finaludagur í góðum umstøðum í Norðurlandahúsinum. Fyrireikararnir av Pangea-støddfrøðikappingini, við Ugur Kevioglu á odda, takka øllum fyri alla hjálp og stuðul til kappingini í ár. Serliga tøkk til allar teir røsku roknararnar, tí uttan teir var eingin støddfrøðikapping. Tað er bara ein í hvørjum flokki, ið stendur eftir sum vinnari, men allir luttakararnir hava eisini hvør á sín hátt vunnið.
Vit síggjast aftur til Pangea-stødfrøðikappingina í 2019.
Finaluluttakararnir og vinnararnir vóru hesi:
3. flokkur:
Óli Mikkelsen, Herbert Holm Johannesen, Poul S. Eliasen, Helena Poulsen og Andrea á Rætt.
Vinnari var Herbert Holm Johannesen.
4. flokkur:
Poulina Restorff, Noah Bech, Aron Mikkelsen, Jónas Jóhansson og Urd Smith.
Vinnari var Poulina Restorff.
5. flokkur:
Luitjen Apol, Torkil Holm, Jóhann Lenvig, Bjarki Johannesen og Sissal R. Nolsøe.
Vinnari var Bjarki Johannesen
6. flokkur:
Gunnvá Nielsen, William Klevang Eikhólm, Hannes Dam, Matthias Ziskasen og Gunnvá Winther.
Vinnari var Hannes Dam.
7. flokkur:
Hørður Joensen, Danjal Leitisstein Olsen, Marita Arge, Jonna Beinta Eyvindsson og Kjartan Thomassen.
Vinnari var Hørður Joensen.
8. flokkur:
Fischer Eliassen, Elsa Brimnes, Hervør Debes Hammer, Petra Arnadóttir Nielsen og Jónas Edvard Lindenskov.
Vinnari var Hervør Debes Hammer.
9. flokkur:
Maria Gøthe Magnusdóttir, Pauli Magnussen, Teitur í Stórustovu, Magnus Joensen og Elinborg Weihe Thomasson.
Vinnari var Maria Gøthe Magnusdóttir.
Alt arbeiðið í Pangea-støddfrøðikappingini er sjálvboðið. Finaludagin hevði Norðurlandahúsið latið høli og Smakka veitti kaffi, te og saft til luttakarar og gestirnar.
Stuðlar:
Smakka, Nudlarvirkið, Rit og rák, Nám, SMS, Norðurlandahúsið, Eysturskúlin og BR
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Tiltakið, ið var fyriskipað av Tvøroyrar Kommunu, byrjaði kl. 9:30 við einum kaffimunni í Ítróttardeplinum, og tey frammøttu vóru íðin at fara til verkar.
Har vóru bæði famlijur og einstaklingar, ung og eldri, sum arbeiddu sera væl og málrættað, og eftir stuttari tíð byrjaði ein nýggj gróðurseting at koma til sjóndar í landslagnum. Útibarnagarðurin var eisini við, og børnini vóru sera upptikin av at seta trø niður. Tosað var um, at tá ið tey einaferð í framtíðini fara ein túr í viðarlundini, kanska við teirra egnu børnum, so kunnu tey fortelja, at tey vóru við til at planta hana, tá ið tey vóru 7 ár gomul.
Eftir nakrar tímar í sólini, bjóðaði kommunan ta væl dámdu Seglloftasúpan inni í tróttardeplinum, og tá var longu meiri enn helvtini av plantunum settar niður.
Tá ið dagurin var at enda komin, vóru einans 40-50 plantur eftir, og tað merkir at uml. 950 runnar og trø vórðu gróðursett eftir einum degi.
Allir luttakarar hava uppborið rós fyri eitt megnar avrik, sum vónandi verður til gleði fyri okkum øll í nógv ár framyvir.
Hevur tú hug til at verða við til at planta, so kemur høvið aftur, tí hetta var bert fyrsta stig í einari ætlan, ið fevnir um 13.000 m2. Vónandi verður tað líka hugnaligt og góð uppmøting næstu ferð!


text:
Vit eru á Dealey Plaza, kallað eftir George Bannerman Dealy (1859-1948), sum var journalistur og almennur persónur á so mangan hátt. Á hesum stað vóru fyrstu húsini í Dallas bygd, so hetta er ein miðdepul og týðandi staður í býarsøguni. Ikki minst eftir 22. november 1963, tá John F. Kennedy, forseti, varð skotin.
- Alt hendi her, sigur Mike, ið bráddliga kom undan einum træi. - Har uppi í ytsta vindeyganum á næstovastu hædd, sigur hann, peikar og greiðir frá, tá hann sum 11 ára gamal sat á bønum meðan alt hendi.
Bráddliga er ein spennandi søga í luftini og breiðir seg út um allan grøna bøin, upp eftir reyðu múrsteinunum, fram eftir svarta asfaltinum og krøkir seg í blómandi trækrúnurnar. Framman undan hava vit verið í forhøllini í almenna savninum, sum við lítlum áhuga vísir fram nakrar myndir, sum øll hava sæð, og ein heimildarfilm, sum øll eisini hava sæð. Og so ber ikki til at taka myndir, hvørki inni ella úti. Í mun til ovurhonds atgongugjaldið var tað mest sum einki vert, halda vit og eru farin av trappuni. Tí er tað í tøkum tíma at hesin at síggja til heimleysi persónur vil siga okkum eina søgu, ið hann kennir, sum var hann sjálvur í henni. Og tá tveir løgreglumenn, ein á súkklu og ein í bili, koma til okkara og vilja brúnasíðir hava at vita, um hesin maður hevur biddað pengar frá okkum, siga vit 'Nei!' So sleppur hann undan at vera lagdur í hondjørn og hann forvissar okkum í, at tað er tey av Sixt Floor, sum hava boðsent løgguni.
Tá kemur enn ein svartur maður undan trøunum á Dealey Plaza, Mike Brownlowe, sum hevur gjørt ein sjónvarpsfilm, Shattered Friday, um hendingina.
Teir vísa á tey bæði byrsuskotini, sum eru merkt við krossum á Elm Street. Samanhildin við myndum frá líkskurði, kann tað ikki bera til, at skotini komu úr vindeyganum á sættu hædd einans. Hitt skotið er komið undan trøðunum, her yviri, sigur hann. - Og so kendust teir allir, Lee Harvey Oswald, Jack Ruby og J.D.Tippet, sigur Mike, sum var amerikanskur hermaður í fjareysturi og í 1971 kom til Noregs, har hann hoyrdi um Føroyar, tí onkrir av hansara vinmonnum í amerikanska herinum fingu í boði at fara til Føroya.
Lív er enn í søguni um Kennedy og tað eru nógv, sum skriva seg inn í hana og um, hvussu morðið var lagt til rættis og útint. Men í hesum føri var tað heimleysi smámaðurin, ið otaði seg inn í søguna hjá øvrigheitini, ið gjørdi okkum allan munin. Tað er tað, amerikanski dreymurin snýr seg um. At lata smámannin vinna á øvrigheitini. Hóast veruleikin helst er ein heilt annar, lótu vit fegin nakrar dollars av hondum, bara fyri søguna skyld.


text:
INNANSETURS – kunning til starvsfólk og studentar, desember 2012
INNGANGUR
Hetta er næst seinasta kunningarskrivið INNANSETURS í hesum árinum. Haldi at hetta átakið við kunning millum starvsfólk og studentar hevur lagt ein góðan gróðrarbotn fyri betri kunning okkara millum. Fari aftur at heita á tykkum, um at leggja tað virksemið, sum verða fyriskipað úti á deildunum, í Árskalendarin. Hetta er fyritreytin fyri, at vit øll verða kunnaði um tað sum fyriferst á Setrinum.
Arbeitt verður nú fram ímóti at fáa partin Innanseturs á setur.fo til at verða okkara Innanhýsis kunningartorg fyri starvsfólk og lesandi á Setrinum. Tá verður møguleiki fyri eisini at hava annað tilfar liggjandi á heimasíðuni, sum annars ikki verður mett skal liggja alment frammi. Nærri kunning um hetta í næsta tíðindabrævi.
Evstamark fyri tilfari til komandi tíðindabræv: mikudagin 19. desember kl. 12. Tit kunnu rokna við einum nýggjum INNANSETURS undan jólum í viku 51.
ÚTBÚGVING
Fróðskaparsetur Føroya, Nordland universitetið í Bodø, Háskoli Íslands, Universitetið á Akureyri og Universitetið í Grønlandi sendu 14. september 2012 umsókn til Norðurlandaráðið um játtan til at menna ein felags master við heitinum Managing Societal Development in the High North" (DEV4NORA). Í døgunum 12.-13. september fundaðust umboð fyri øll universitetini á Søgu og samfelagsdeildini, har umsóknin varð gjørd liðug og send Norðurlandaráðnum. Tann 16. november fingu vit svar frá Norðurlandaráðnum um, at umsóknin varð gingin á møti. Talan er um 1 millión norskar krónur, sum skulu brúkast til at menna útbúgvingina. Raksturin skulu universitetini sjálvi taka sær av. Upprunaliga er talan um hugskot, sum NORA hevur sett fram.
Ì viku 46 undirvísti John Andersen, professari Roskilde Universitet í samfelagsplanlegging, hetta á bachelorútbúgving okkara í Sosialvísind og Samfelagsplanlegging.
Ì viku 47 undirvísti Finn Laursen, lektari við Aalborg Universitet í sosialvísind, hetta á bachelorútbúgving okkara í Sosialvísind og Samfelagsplanlegging.
Í viku 46 undirvísti Uffe Østergård, professari í søgu við Copenhagen Busines School, í skeiðnum Nationalisma í lokalum og globalum høpi, sum er partur bachelorútbúgvingunum í søgu og stjórnmálafrøði.
Tann 29 oktober vitjaði Alyson Bailes,fyrverandi bretskur ambassadørur, og nú atknýttur professari á Háskúla Íslands,á Søgu og samfelagsdeildini og var hon gestalærari í Altjóða Politikki, har hon helt fyrilestur um trygdarpolitikki.Umframt at undirvísa á deilidini, arbeiddi Alyson saman við Søgu og samfelagsdeildini um granskinginnan Smátjóðir.
Í november skipaði Søgu og samfelagsdeildin fyri almennum fyrilestri við tí Arktiska ambassadørinum hjá Danmark, Klavs A. Holm, sum tosaði um ”Kongeriget Danmarks Arktiske Strategi”, og við Hanna í Horni frá Uttanlandatænastuni, sum tosaði um føroysku luttøkuni í Arktiska Ráðnum. Hesin fyrilesturin var eisini partur av fakinum Altjóða Politikkur innan bachelorútbúgving okkara í í politik og umsiting.
VEGLEIÐING
Sjøtul er settur á skipan av vegleiðing á Setrinum. 1. nov fóru fýra studentavegleiðarar til verka á NVD, FMD og á SSD, og síðan hava samskipanar- og samstarvsfundir verið av ymsun slag. Les mera her
------------
Tann 27. november vitjaðu miðnámsskúlanæmingar úr Suðuroy Fróðskaparsetrið. Vitja varð eisini Søgu og samfelagsdeildini, har umboð fyri deildina studentaleiðbeinarar kunnaðu um úbúgvingarmøguleikar á deildini.
PRÓVTØKUR
Próvtøkur á Søgu- og samfelagsdeildini heysthálvan 2012, sí nærri her
À Megindeildarráðsfundi 15. mars 2005 varð samtykt at broyta próvtøkureglurnar soleiðis, at studentur, ið er innskrivaður til eina útbúgving eisini automatiskt er tilmeldaður tær próvtøkur, ið hoyra til útbúgvingina.
Tey, ið ikki ynskja at fara til próvtøku, skulu boða frá hesum í seinasta lagi vikudagin fyri próvtøkudagin. Afturtøkan skal verða fráboðað deildini skrivliga, og kann hin lesandi krevja kvittan fyri afturtøkuna. Ov sein afturtøka telur sum próvroynd. Viðv. endurpróvtøkum fer tó innskriving fram sum higartil.
Við sjúku til próvtøkuhald læknaváttan má koma beinan vegin - ikki seinni enn 2 dagar aftaná, at próvtøkan er hildin - og tá skal verða fráboðað ikki seinni enn sama dag, sum próvtøkan verður hildin, at ein læknaváttan er á veg. Hetta er fyri, at hin lesandi ikki skal verða noteraður fyri ikki at møta - um próvtøkuvaktin noterar á
próvbókarblaðið, at ein lesandi ikki er møttur til próvtøku, útloysir tað automatiskt 00 til royndina, og
hann eigur bert 2 umfør eftir. Um sjúkumelding verður noterað á próvbókarblaðið, missir hann ikki
møguleikan at sleppa 3 ferðir til somu roynd.
Hin lesandi eigur 3 møguleikar at sleppa til somu roynd, og ikki øll hava ráð at lata ein møguleika fara fyri skeyti.
FYRISITING
Heitið á Sjúkrarøktarfrøðiskúlanum er broytt til Sjúkrarøktarfrøðideildin.
------------
STARVSFÓLKA TÍÐINDI
Á starvsfólkadegi í oktober í Læraskúlahøllini varð Hans Pauli Joensen, dekanur heiðraður fyri 30 ára tænastu. Malan Marnersdóttir, dekanur, handaði honum gávu í hesum sambandi.
------------
Á Søgu og samfelagsdeildini er Sigrid Joensen sett í starv sum deildarskrivari fyri Eileen Vang, sum fer frá vegna aldur 31. desember. Sigrid, sum í løtuni starvast á stjórnarskrivstovuni hjá Tórshavnar kommunu, tekur við deildarskrivarastarvinum á SSD 10. desember.
------------
Jógvan Andersen á KT-tænastuni er farin í farloyvi frá 1. desember 2012 í 1 ár at rokna.
ÚTGÁVUR
Hans Andrias Sølvara, lektari á Søgu- og samfelagsdeilini: Tey fyrstu jólini. Fróðskapur, Tórshavn, 2012. Bókin, sum er 344 síður til longdar, verður útgivin 29. november.
SKEIÐ
Í døgunum 3-7 desembur verður Gestur Hovgaard, Ph.D lekatari á Søgu- og samfelagsdeildini, staddur á Klitgården Refugium í Skagen til seminar fyriskipað av Centre of Equality, Diversity and Gender, Aalborg Universitet. Eitt altjóða panel af granskarum skal kjakast um felags stev í gransking av "The Global Periphery".
Í mars luttók Jens Christian Svabo Justinussen, á ráðstevnu í Illulissat í Grønlandi, skipa av Vestnordisk råd,hvar hann helt fyrilestur um ”Ændringerne i Arktis, Færøernes strategi, oguniversiteternes rolle”
-------------
Skeið fyri undirvísararnar á Sjúkrarøktarfrøðideildini var 24. og 25. oktober:
“Transition:” Eitt meginhugtak innan sjúkrarøkt. Frá “rites de passage” til ástøði um “transition”.
Endamálið er at økja førleikarnar til at menna vitan um “transition”
Talan er um er eitt meginhugtak – og fyribrigdi – innan sjúkrarøkt. At venja førleikarnar at brúka vitanina í undirvísing, menning og gransking. Les meira her
Atknýtt leinkja: Experiencing transitions: An Emerging Middle-Range Theory í Advances in Nursing Science
Kliniskt vegleiðaraskeið verður aftur í vár. Sjúkrarøktarfrøðideildin hevur fingið nógvar fyrispurningar og bjóðar tí kliniskt vegleiðaraskeið í vár.
TILTØK
Skipað verður fyri valfundum fyri lesandi á Fróðskaparsetrinum týsdagin 4. desember kl 14. á Østrøm 04.12.2012. Tey lesandi velja eitt umboð og eitt varastýrislimur í stýrið, bæði fyri fyri 1 ár. Hesi er uppstillaði sum lesandi:
- Jens Mortan Rasmussen
- Vibeke á Botni
- Bergur Arnbjarnarson Dalsgarð
- Bjørg Dam
- Birna Gaard
Á fundinum fer Sunniva Klæmintsdóttir Olsen, stýrislimur, vald sum studentaumboð, at greiða frá stýrisarbeiðnum. Eisini fáa øll valevnini orðið.
------------
Trivnaðarnevndin fyriskipar jólaveitslu 2012 fyri starvsfólkunum á Setirnum í hølunum í Jónas Bronksgøtu 25, stovuhæddin, fríggjadagin 7. desember 2012 klokkan 19. Nærri kuning her.
------------
Val til Stýrið fyri Fróðskaparsetur Føroya er ásett at verða týsdagin 11. desember 2012 á Setursskrivstovuni. Les meira um valið her.
------------
Gløgg verður fyri øll starvsfólk á Setrinum á Sjúkrarøktarfrøðideildini fríggjadagin 14. desember 2012 frá kl 14 til 16. Tilmelding: liljan.witt(at)skulin.fo innan 11. desember. Les meira her
------------
Skipað verður fyri jólahaldi fyri starvsfólkum á Setrinum við familju á Østrøm leygardagin 15. desember, kl. 15. Vit fara at dansa um jólatræ og børnini fáa pakkar. Tey vaksnu fáa mandlurís og kaffi/te
Tey sum ganga á tónleikalinjuni á Námsvísindadeildini fara at syngja og spæla við børnunum og fyri teimum vaksnu. Nærri kunning verður send út í komandi viku.
------------
Avgerð er tikin um, at Setursdagur verður tann 17 mai 2013. Endamálið er at hátíðarhalda føðingardagin við ráðstevnu o.ø.. Arbeitt verður við at leggja neyvari skrá og nærri kunning kemur um hetta seinni, sí eisini Árskalendarin.
FRÁBOÐAN
Tilmelding til INNANSETURS
Er tú so óheppin ikki at hava móttikið tíðindabrævið? So er møguligt til at melda til her.
Tilfar til INNANSETURS
Møguleiki er fyri at senda okkum kunningartilfar, sum tit meta eigur at vera við í INNANSETURS. Hygg nærri her.
Vit tilskila okkum rættin til at ritstjórna í tilfarinum.Tað er av týdningi, at INNANSETURS ikki skal innihalda persónsviðkvæmt tilfar.
Tá tú skrivar ein tíðindastubba, minst tá til at hava eina yvirskrift, eina lýsing, tíðspunkt, stað, fyrireikara og kontaktpersón.
Evstamark fyri tilfari til komandi tíðindabræv er mikudagin 19. desember kl 12.
Ritstjóri av INNANSETURS
Anna Katrin Matras


text:
Fakturering snýr seg um at fáa peningin inn til tíðina, og tað kunnu vit hjálpa tær við. Við FarPay kunnu tínir kundar rinda fakturar við øllum verandi gjaldsloysnum, eisini sjálvvirkandi gjaldingum.
Ring til okkum á (+298) 66 77 00
Við FarPay verða tínir fakturar sendir við telduposti, og hesir verða fylgdir allan vegin til innbakkan hjá kundanum. Vit halda skil á um telduposturin er rætt skrásettur, um innbakkin hjá kundanum er fullur, og fleiri aðrar tekniskar avbjóðingar.
FarPay hevur ein sera snøggan og brúkaravinarligan portal, har tú kanst fylgja við um kundin hevur lisið teldupostin, og nær hann er lisin. Vit kunnu enntá senda fakturan við vanligum posti, um telduposturin ikki er lisin innan eitt ávíst dagatal.
Við sjálvvirkandi gjaldingum verður fakturaupphæddin altíð trekt av kundans kontu ella gjaldskorti á gjaldsdegnum.Við sjálvvirkandi gjaldingum fært tú ein støðugari búskap við færri rykkjarum, og avskriving av kundum í eftirstøðu minkar munandi.
Er ongin gjaldsavtala skrásett millum teg og kundan, kann kundin sjálvsagt rinda fakturan manuelt. Tá fær kundin altíð møguleika fyri tilmelda sjálvvirkandi gjaldsavtalu við teg.
Fleiri og fleiri brúka sítt gjaldskort at rinda sínar fakturar við, so afturat verandi kendu sjálvvirkandi gjaldsloysnunum, er stórur tørvur á at trekkja pening frá gjaldskortinum hjá kundunum.
Tú brúkar verandi bókhaldsskipan til at gera fakturar og uppkrøv, og tú skal sostatt ongar tillagingar gera hjá tær. Hetta sparir bæði teg og kundan fyri tíð og pening.Er ongin sjálvvirkandi kortavtala skrásett millum teg og kundan, kann kundin sjálvsagt rinda fakturan manuelt við sínum gjaldskorti. Tá fær kundin altíð møguleika fyri tilmelda sjálvvirkandi kortavtalu við teg.
Inngjaldskort frá FarPay hava altíð eina QR-kotu í ovasta høgra horni. Tá QR-kotan verður skannað við fartelefonini, verður kundin fyrst biðin um at skráseta sín teldupost.
Hareftir verða øll inngjaldskort send við telduposti ístaðin fyri á pappírið. Tú sparir hópin av peningi, og umhvørvið verður lasta minni.
Á fartelefonini kann inngjaldskortið rindast við gjaldskorti, og samstundis kann sjálvvirkandi kortavtala tilmeldast - alt um eina leið.
Ókeypis QR-skannarar kunnu heintast á heimasíðum, sum svara til merki av fartelefon ella teldli, t.d. App Store, Google Play, Windows Phone Store v.m.
FarPay sendir vinarligar áminningar við telduposti til kundar, sum ikki hava goldið móttiknar fakturar til tíðina. Oftast er talan um gloymsku frá kundans síðu, og í flestu førum verður fakturin goldin, so skjótt kundin hevur móttikið áminningina.
Harvið sleppur tú í flestu førum undan at skula senda og handfara rykkjarar, ið sum kunnugt er ein sera tíðarkrevjandi og kostnað-armikil uppgáva at handfara.
Hevur ein kundi savnað eina ov stóra skuld, ella skal móttaka ein faktura við stórari upphædd, kanst tú bjóða kundanum eina avdráttarskipan. Harvið kann skuldin rindast aftur við lagaligum avdráttum.
Skipanin krevur eina sjálvvirkandi gjaldsavtalu millum teg og kundan. Hetta tryggjar, at uppkrøvini altíð verða sjálvvirkandi trekt av kundans kontu ella gjaldskorti, og inngoldin á tína kontu.
Tú og kundin fáa beinanvegin boð frá FarPay, um ein avtala um avdráttir fer í misrøkt. Hetta kann t.d. verða um kundin frámeldar gjaldsavtaluna, avvísir eina gjalding, ella um upphæddin verður afturflutt av peningastovninum.
Avdráttarskipanin kann eisini nýtast til sølu av vørum og tænastum, har tú kanst bjóða kundunum at rinda fakturaupphæddina í avdráttum. Stórir møguleikar eru fyri meirsølu, um tú velur at bjóða tínum kundum hesa loysnina.
Vit hava eina sera smidliga haldaraskipan, sum gevur tær møguleika fyri at vaksa fíggjarliga við fleiri haldaraavtalum. Haldaraskipanin er serliga vælegnað, um tú ynskir ein lættan og ómakaleysan hátt at uppkrevja tínar kundar/limir uppá.
Tú skrásetur hvør skal uppkrevjast, hvussu nógv og nær, og so gongur restin heilt av sær sjálvum. Á gjaldsdegnum verða uppkrøvini sjálvvirkandi trekt av kontuni ella gjaldskortinum hjá kundanum, uttan at kundin skal gera nakað sum helst.
Tað tekur undir 2 min. at stovna eina haldaraavtalu. Hetta kanst tú gera meðan tú hevur kundan í rørinum, ella kundin er inni í handlinum.
Her eru nakrir av okkara mongu kundum, sum m.a. umfata fyritøkur, kommunur, almennar stovnar og eindir.


text:
Wikipedia:Aktuellar hendingar
Føroyska Wikipedia byrjaði ikki fyrr enn hin 15. februar 2015 at vísa Aktuellar hendingar á forsíðuni, hendingar ið eru eldri, hava ikki verið vístar á forsíðuni.
Hendingar í 2015[rætta wikitekst]
Januar
- 5. januar - Ein 34 ára gamal føroyskur maður ringdi til politiið í Keypmannahavn og boðaði frá, at hann hevði stungið konu sína, og at hann var bangin fyri, at hann hevði dripið hana. Næsta dag tá ið hann var til grundlógarforhoyr, noktaði hann seg tó sekan í drápi. Dómarin varðhaldsfongslaði mannin í fýra vikur. Í meðan skuldi málið kannast nærri. Hendingin fór fram í einari íbúð á Frederiksberg.
- 5. januar - Jóhan á Plógv Hansen spældi sín fyrsta landsdyst fyri danska U-21 hondbóltslandsliðið, eftir at hava verið í karantenu í 2 ár frá landsliðshondbólti, tí at hann skifti hondbóltstjóðskap úr Føroyum til Danmark. Landsdysturin var móti Svøríki og var spældur í Malmö. Danmark vann dystin 28-23.
- 7. januar - eitt yvirgangsálop varð framt í París móti tíðarritinum Charlie Hebdo. Minst 12 fólk lótu lív og minst 11 fólk vóru særd, tá ið tveir maskeraðir menn við Kalashnikov-byrsum troðkaðu seg inn í bygningin, meðan redaktiónin hevði fund, og byrjaðu at skjóta. Tveir politistar vóru millum tey dripnu. Gerningsmenninir sluppu til rýmingar við einum bili, har ein triði persónur bíðaði. Fýra av teimum dripnu vóru kendir teknarar, ið teknaðu keiputekningar av profetinum Mohammed í 2006.
- 9. januar - Hondbóltur U21 menn: Grikkaland-Føroyar 21-21 (8-7). Føroysku málskjúttarnir: Kjartan Johansen 8 (3), Julian Olsen 4, Áki Egilsnes 2, Allan Norðberg 2, Eirikur Simonsen 2, Helgi Hoydal 1, Pætur Thomsen 1, Rói Berg Hansen 1
- 15. januar - Kavaódn herjaði um alt Føroyar, tó kom ikki so nógvur kavi niður í Suðuroynni og Sandoynni, men í restini av landinum var ikki koyrandi, ringast var á Sandavágshálsi, á Vestmannavegnum, á Kvívíksvegnum og við Norðskálatunnilin. Fleiri bilar stóðu fastir í nógva kavanum. Summi noyddist at soca í bilinum. Nógv vóru veðurføst ymsastaðni. handanin av Mentanarvirðislønum Landsins varð útsett til dagin eftir.
- 16. januar - Listaboykottið, sum listafólk í Føroyum settu í verk ímóti tí almenna við Mentamálaráðnum á odda 2. november 2012, er nú av. Tað vóru Steintór Rasmussen og Teitur Lassen, ið tóku stig til boykottið, eftir at samgongan valdi at skerja játtanina við einum fjórðingi.
- 16. januar - Mentanarvirðislønir Landsins, sum áttu at verið handaðar dagin fyri, hin 15. januar, í staðin orsakað av óveðri, vóru handaðar 16. januar á samkomu í Deplinum í Skálavík. Tórbjørn Olsen, listamálari, fekk Mentanarvirðisløn Landsins, Tey av Kamarinum fingu Heiðursgávu landsins, Mathias Kapnas, tónleikari, fekk virðisløn til Ungt listafólk. Oddvør Johansen, rithøvundur og Katrin Ottarsdóttir, filmsleikstjóri, fingu Sømdargávu landins.
- 16. januar - Landsstýrismaðurin í mentamálum, Bjørn Kalsø, kunngjørdi, at orðabøkur Sprotans nú verða ókeypis atkomuligar hjá øllum ið ynskja tað, bæði føroyingum og útlendingum, í Føroyum eins væl og úti í heimi. Henda tænasta verður fíggjað av Mentamálaráðnum og Kommununum í Føroyum. Avtalan er fyri trý ár fyribils og er ein avtala millum Mentamálaráðið, Kommunufelagið umboðandi allar kommunur í Føroyum og forlagið Sprotan. Í løtuni eru 13 bøkur á kervinum, og tær eru nú fríar hjá øllum at nýta.
Februar
- 7. februar - VÍF vann steypafinaluna í hondbólti hjá monnum móti Neistanum 26-25. Neistin vann steypafinalurna hjá kvinnunum móti Kyndli 24-19.
- 22. februar - Gittarleikarin Alvi Joensen vann Stella Polaris kappingina, sangarin Birita Poulsen vann 2. virðisløn, saxofonleikarin Kristina Thede Johansen vann 3. virðisløn. Virðislønirnar vóru á 20.000, 10.000 og 5.000 krónur.
Mars
- 1. mars - Føroyski rógvarin Dánjal Martin Hofgaard gerst heimsmeistari, tá ið hann vinnur HM í 2000 metrar inniróðri í Boston í opna bólkinum lættvekt menn.
- 20. mars - Solarmyrkingin.
- 22. mars - FM í bogaskjóting - Recurve: 1. Teitur Dalsgaard, 2. Absalon Hansen, 3. Eggaba Andreasen
- 22. mars - FM í bogaskjóting - Compound: 1. Anja Johansen, 2. Kaj Johannesen, 3. Albert Dam
- 28. mars - Pál Joensen vinnur gull í 800 metrum frí á Danish Open við tíðini 7:52.82, sum er besta tíð í heiminum higartil í ár (til 28. mars 2015) og nýtt stevnumet.
- 29. mars - EM undankappingardystur Rumenia - Føroyar 1-0. (Keșerü 21.) Dómari: Artur Dias úr Portugal.
- 29. mars - Sarita Hansen úr Miðvágs Róðrarfelag vann í vikuskiftinum tvey ensk meistaraheiti í innirógving, í 2000 og 500 metrum. Bergur Dam Jensen vann silvur í 500 metrum og bronsu í 2000 metrum.
Hendingar í 2014[rætta wikitekst]
Januar[rætta wikitekst]
- 4. januar - Stór leiting varð sett í verk á sjónum við eystaru síðu av Eysturoynni og aðrar staðir har um leiðir, fyri at finna líkið av 20 ára gamla Rana í Billustovu úr Oyndarfirði, sum hvarv eftir eina ferðsluvanlukku hin 28. desember 2013. Roknað var við, at Rani var við í bilinum sum fór útav vegnum og koyrdi í Rættargjógv við Oyndarfjørð. Tað vóru sjálvboðin, ið tóku stig til leitingina henda dagin, men almennu bjargingarmyndugleikar úr Føroyum luttóku eisini í stóru leitingini. Leitingin gav eisini úrslit. Eitt lík varð funnið innast í Rættargjógv kl. 13.44 og leitingin helt tí uppat. Umleið 70 bátar og 400 fólk úr øllum landinum luttóku í leitingini. Brimil, Tjaldrið og Hvidbjørnen samskipaðu leitingina á sjónum við hjálp frá millum øðrum bjargningarbátunum Lív, Ziska og Sverri. Tyrla luttók eisini í leitingini.
- 10. februar - Lisbeth L. Petersen, fyrrverandi formaður Sambandsfloksins, boðaði frá alment, at hon hevði meldað seg úr Sambandsflokkinum, tí hon var ónøgd við fleiri viðurskifti, og at hon kendi so illa sín flokk aftur. Eitt nú meinti hon ikki, at ein maður sum hevur snýtt í tolli, skal vera landsstýrismaður.
Februar[rætta wikitekst]
- 10. februar - Gerhard Lognberg gjørdist limur í Sambandsflokkinum, eftir at hann hevur verið uttanflokka tingmaður í gott tríggjar mánaðar síðan Javnaðarflokkurin avgjørdi at koyra hann úr flokkinum. Harvið vaks Sambandsflokkurin frá 8 til 9 tingfólk, so nógv tingfólk hevði hann ikki havt síðan 1932.
- 14. februar - Føroyski stuttfilmurin Vetrarmorgun, sum Sakaris Stórá úr Skopun hevur leikstjórnað, vann altjóða filmsvirðisløn á Berlin Filmfestivalinum 2014 í bólkinum GENERATION 14PLUS, virðislønin verður á enskum nevnd The Special Prize of the Generation 14plus International Jury og var á 2500 Evro (umleið 18.000 krónur). Ingun í Skrivarastovu framleiddi filmin, Mikael Blak og Hanus G. Johansen gjørdu tónleikin, høvuðsleiklutirnir spældu Armgarð Mortensen og Helena Heðinsdóttir.
- 15. februar - Sjónleikurin Tóm rúm varð frumframførdur á Tjóðpalli Føroya. Marjun Syderbø Kjelnæs skrivaði leikhandritið, Eyðun Johannessen leikstjórnaði, tey leikandi vóru eitt nú: Annika Johannessen, Annika Hoydal, Annfinnur Heinesen, Hjálmar Dam og Nicolaj Falck. Tónleikin hevur Tróndur Bogason gjørt, sangin hava Eivør Pálsdóttir og Ólavur Jákupsson lagt rødd til. Tróndur Bogason, Jóhannes Andreasen, Ólavur Olsen, Angelika Nielsen, Andrias Restorff og Jón McBirnie hava spælt tónleikin inn. Vígdis Hentze Olsen stóð fyri koreografiini.
- 25. februar - Eitt óhapp hendi í Klaksvík. Slættaberg sigldi á Ågot, sum lá við bryggjuna við Norðborg við fullari last. Ongin persónskaði hendi. Ågot fór at leka illa, men tað eydnaðist at tetta lekan. Ågot og Slættaberg blivu liggjandi í nakrar dagar, har Slættaberg hevði stevni inni í lastini á Ågot, men dagin eftir eydnaðist tað at fáa skipini leys av hvørjum øðrum. Ågot bleiv seinni sleipaður til bedingina hjá Klaksvíkar Skipasmiðju.
Mars[rætta wikitekst]
- 1. mars - 22 ára gamli pianisturin Mattias Kapnas vann fyrstu Stella Polaris tónleikakappingina, sum Musikkskúlin skipaði fyri. Nummar tvey gjørdist guitarspælarin Alvi Joensen og nummar trý varð Heiðrun Petersen, violin. Fyrsta virðislønin er á 25.000 krónur, onnur á 10.000 krónur og triðja virðislønin er á 5.000 krónur. Eisini vóru virðislønir lætnar í aldursbólkinum upp til 12 ár og í aldursbólkinum upp til 18 ár. Kappingina fyri tónleikarar undir 18 ár vunnu Alda Sigurdsdóttir Lamhauge og Aksel Remmel. Vár Iversen Lindenskov varð nummar eitt hjá luttakarunum undir 12 ár.
- 12. mars - ES, Norra og Føroyar undirskrivaðu avtalu um at skipa fiskiskapin eftir makreli í Norðuratlantshavinum í fimm ár. Føroyar fingu 12,6 prosent av heildarkvotuni, sum svaraðu til 156 túsund tons.
- 28. mars - Mikkalina Norðberg vald sum ársins íverkseti á íverksetaradegnum í fabrikkini hjá Østrøm í Havn.
Apríl[rætta wikitekst]
- 4. apríl - Tey fýra sløgini hjá føroysku fyritøkuni Dism fingu øll heiðursmerkir á World-Spirits Awards 2014 í Eysturríki. Eldvatn fekk gull fyri vodka, Baraldur fekk gull í ginni og Lívsins Vatn og Havið fingu ávikavist gull og silvur í akvavitti.
- 10. apríl - Løgtingið samtykti einmælt uppskotið um at stovna eitt alment partafelag, sum skal byggja og reka Eysturoyartunnilin og Sandoyartunnulin. Tunnlarnir verða mettir at kosta góðar tvær milliardir krónur. Eysturoyartunnulin eina milliard og 50 milliónir krónur, og Sandoyartunnulin verður mettur at kosta 860 milliónir krónur. Sambært uppskotinum verður koyrandi bæði í Eysturoyartunlinum og Sandoyartunlinum í 2021. Eysturoyartunnulin verður bygdur fyrst.
- 16. apríl - Suðurkoreanska ferðmannaskipið Sewol við 476 fólkum umborð sakk 2,7 kilometrar frá Seogeochado-oynni í Suðurkorea. 325 av ferðafólkunum vóru 16-17 áragamlir skúlanæmingar, ið vóru á veg til oynna Jejo-do á eina 4-daga langa skúlaútferð. 150 fólk eru deyð, 152 ferðafólk eru ikki funnin eina viku eftir vanlukkuna og 174 fólk eru bjargaði á lívi.
Mai[rætta wikitekst]
- 25. mai - Arne Vatnhamar kom sum fyrsti føroyingurin nakrantíð upp á Mount Everest, sum er heimsins hægsta fjall.
- 28. mai - Andstøðuflokkarnir á Føroya Løgtingi við flokksformonnunum Høgna Hoydal úr Tjóðveldi, Aksel V. Johannesen úr Javnaðaflokkinum, Kára P. Højgaard úr Sjálvstýrisflokkinum og Poul Michelsen úr Framsókn, løgdu fram misálit á Jørgen Niclasen úr Fólkaflokkinum, sum var fíggjarmálaráðharri. Misálitið kom eftir at tað sonevnda Tollmálið í longri tíð hevði verið nógv frammi í fjølmiðlunum. Fjølmiðlar settu ljós á, hvat ið var farið fram fyri meira enn 20 árum síðan, tá Jørgen Niclasen var stjóri í familjufyritøkuni P/F N. NIclasen í Sørvági og seldi ótollaða vøru. Misálið fall við 16 atkvøðum fyri og 17 ímóti. Tríggir samgongulimir atkvøddu tó fyri uppskotinum, teir vóru sambandsmenninir Reimund Langgaard og Helgi Abrahamsen og formaður Miðfloksins Jenis av Rana.
Juni[rætta wikitekst]
- Í juni 2014 kom ein hópur av Seashepherd fólkum til Føroya fyri at forða føroyingum í at drepa grind, hetta gjørdu tey við átakinum Grindstop 2014.
- 11. juni - Avtað um sildakvotu kom í lag millum Føroyar og ES, og Maria Damanaki fiski- og vinnumálakommiserur kunngjørdi, at ES nú fór at enda handilsboykottið móti Føroyum, sum hevði vart síðan 28. august 2013. Sum partur í nýggju semjuni lovaði Jacob Vestergaard, fiskimálaráðharri Føroya, at Føroyar fóru at taka aftur stevningina í WTO móti ES.
- 16. juni - Jørgen Niclasen, landsstýrismaður í fíggjarmálum, hevur hin 16. juni 2014, umvegis Christian F. Andreasen, advokat, stevnt Dia Midjord, stjóra fyri Kringvarpi Føroya, Liljuni Weihe, tíðindaleiðara fyri Kringvarp Føroya, Jan Lamhauge, tíðindamanni hjá Kringvarpi Føroya og Sveini Tróndarson, tíðindamanni fyri ærumeiðing. Hann ákærir tey fyri at hava sett fram ósannar og ærumeiðandi skuldsetingar móti sær. Tað eru skuldsetingarnar um, at Jørgen Niclasen skal hava snýtt landskassan fyri hundraðtals túsund krónir, at hann skal hava svikað í tolli og tilvitað brotið tolllógina, og at hann skal tilvitað hava áført landskassanum tap, sum Jørgen vil hava dómsvaldið at døma tey fyri.
- 17. juni - Nýggj farstøð verður tikin í nýtslu í Vága Floghavn.
- 19. juni - Marin Katrina Frýdal, býráðslimur í Tórshavnar býráð, varð koyrd úr býráðssamgonguni, eftir at hon fleiri ferðir var komin við atfinningum móti Heðini Mortensen, borgarstjóra. Hetta hendi stutt fyri miðnátt, og umleið hálvan annan tíma seinni kunngjørdi listin hjá Tjóðveldi, at hinir báðir limirnir fóru sama veg og tóku seg úr samgonguni.
Juli[rætta wikitekst]
- 30. juli - Ein grind varð funnin við Haraldsund, norðanfyri byrgingina um 8-tíðina um morgunin. Sýslumaðurin gav boð um at bíða við at reka grindina orsakað av vánaligum veðri. Grindin lá so og grindaði har, uttan at nakar gjørdi nakað við hana. Seinnapartin kom ein bátur frá Sea Shepherd og rak grindina norður gjøgnum Sundið og út á opið hav, uttan at nakar royndi at forða teimum. Dagin eftir meldaði sýslumaðurin í Norðoyggjum Sea Shepherd.
- 31. juli - Fiskvinnunevndin í ES samtykti at taka handilsforðingarnar móti Føroyum aftur. Í eitt ár bannaði ES øllum innflutningi av sild og makreli úr Føroyum, tí Føroyar høvdu ásett sær eina sildavotu, sum hini strandalondini ikki kundu góðtaka.
August[rætta wikitekst]
- 1. august - Pamela Anderson kom til Føroya á vitjan umboðandi Sea Shepherd djóraverndarfelagsskapin. Hon og onnur frá Sea Shepherd høvdu tíðindafund á Hotel Føroyum.
- 9. august - Løgleglan fór við tyrluni úr Havn til Hvalbiar, tí ein 36 ára gamal maður var deyður har, og talan var um illgrunasaman deyða. Løgreglan handtók tveir mans, ein 23 ára gamlan og ein 39 ára gamlan. Dagin eftir, hin 10. august, varð tann 39 ára gamli latin leysur, og tann 23 ára gamli varð skuldsettur fyri at hava dripið Hjalmar Holm við 3 knívstungum í hálsin.
- 14. august - Fyrsti arbeiðsdagur á nýggja uppsjóvarvirkinum Pelagos í Fuglafirði.
- 19. august - Boripallurin »West Hercules« kom inn á Skálafjørðin, har hann skuldi umvælast.
- 28. august - Fimm døglingar gjørdu landgongd í Hvalba tíðliga um mogunin, og mett varð at tað ikki bar til at fáa teir út aftur, og tí gav sýslumaðurin loyvi til at teir blivu avlívaðir og skornir upp til matna. Sea Shepherd fólkini ið sótu á vakt á Kolavegnum ta náttina vóru sovnaði í bilinum og komu tí ov seint til at royna at gera nakað við tað. Tveir dagar seinni legði Sea Shepherd út myndir av døglingaspiki, sum ikki er etandi, flótandi á sjónum vestanfyri Hvalbiareiðini. Sea Shepherd ákærdu føroyingar fyri at drepa døglingar til stuttleika og síðan blaka kjøt og spik burtur.
- 30. august - Hátíðarhald var í Skúvoy í samband við at nýggi Sildberin fór í sigling millum Skúvoy og Sandoynna.
- 30. august - Fyrsta grindadrápið í 2014 fór fram á Sandi, har 35 hvalir løgdu beinini. Fjúrtan Sea Shepherd limir vóru handtiknir í samband við drápið, av tí at teir royndu at forða fyri rakstrinum og drápinum, tað eydnaðist teimum eisini at forstýra og seinka tí nakað, men løgreglan og danska sjóverjan komu á staðið við tyrlu og skjóttgangandi bátum og handtóku tey seks fólkini á landi og tey átta í trimum skjóttgangandi bátum, og hald varð lagt á bátarnar.
November[rætta wikitekst]
- 4. november - Andstøðuflokkarnir á Føroya Løgtingi løgdu fram uppskot um misálit á Johan Dahl, landsstýrismann í vinnumálum, fyri hansara handfaring av málinum um Strandfaraskip Landsins í 2013, tá ið stovnurin brúkti 4,4 milliónir meira enn játtað var. Landsstýrismaðurin hevði ikki biðið um eykajáttan og ikki sett sparingar í verk. Uppskotið um misálit fall við 17 atkvøðum ímóti, 14 fyri og 2 blonkum atkvøðum. Øll í andstøðuni atkvøddu fyri, Jákup Mikkelsen úr Fólkaflokkinum, var tann einasti úr samgonguni, ið atkvøddi fyri, meðan Rodmundur Nielsen og Brandur Sandoy atkvøddu blankt.
Ítróttur í 2014[rætta wikitekst]
- 7. januar - 23. februar - Vetrar-OL í Sotsji í Russlandi.
- 2. februar - NFL-finalan í East Rutherford, New Jersey. Seattle Seahawks vann finaluna við 43-8 ímóti Denver Broncos.
- 12. juni til 13. juli 2014 er HM fótbóltur í Brasil.
Fótbóltur, menn[rætta wikitekst]
- 1. mars - Gibraltar - Føroyar 1-4. Málini hjá Føroyum gjørdu: Jóan Símun Edmundsson, Christian Lamhauge Holst, Hallur Hansson og Christian Lamhauge Holst.
- 2. juli - Champions League: HB - Lincoln úr Gibraltar 1-1, Levi Hanssen skoraði útjavnandi málið hjá HB í 71. minutti.
- 24. juli - Europa League : Víkingur vann seinna dystin í øðrum undanumfari í Europa League 2-1 móti Tromsø IL á útivølli og gjørdist harvið fyrsta føroyska liðið nakrantíð, ið megnaði at leika seg í triðja undanumfar til Europa League kappingina. Málini hjá Víkingi gjørdu Bárður Hansen og Hallur Hansson.
- 30. august - Víkingur vann finaluna um løgmanssteypið 3-0 móti HB.
Fótbóltur, kvinnur[rætta wikitekst]
- 5. apríl - Føroyska kvinnulandsliðið skrivaði søgu, tá tær spældu javnleik 1-1 á Tórsvølli móti Bosnia/Hersigovina og harvið fingu fyrsta stigið nakrantíð í einari HM-undankapping. Eyðvør Klakstein gjørdi málið hjá Føroyum í 78. minutti.
- 10. apríl - Føroyar - Norðurírland 0-0. Dysturin varð leiktur á Tórsvølli.
- 28. september - KÍ kvinnurnar settu heimsmet við at vinna FM 15. árið á rað.
Hondbóltur[rætta wikitekst]
- 8. januar - Kyndil vann báðar steypafinalurnar í hondbólti. Kvinnurnar vunnu 19-14 móti Neistanum og menninir vunnu 22-20 móti KÍF.
- 19. apríl - Kyndil vann finaluna hjá kvinnum móti VÍF, tær vunnu 14-12, meðan KÍF vann finaluna hjá monnum móti VÍF við 27-26 sigri.
- 25. mai - Føroyar U20 hondbóltslandsliðið hjá monnum vann finaluna í European IHF Trophy hondbóltskappingini í Andorra. Føroyar vunnu 34-25 móti Georgia.
Svimjing[rætta wikitekst]
- 7. mars, 8. mars og 9. mars luttók Krista Mørkøre á Danish Open 2014 fyri svimjarar ið bera brek, og har vann hon 1 gull, 2 silvur og 2 bronsu heiðursmerki og setti 7 persónlig met.
- 27. mars - Pál Joensen vann silvur í 400 m frí á langgeil á Danish Open við tíðini 3:51.45.
- 29. mars Cecilia Wigant Eysturdal setti nýtt føroyskt met í 1500 m frí á langgeil við tíðini 17:51.83 á Danish Open.
- 30. mars - Pál Joensen vann gull á Danish Open á langgeil í 1500 m frí við tíðini 15:12.20 min.
- 30. mars - Magnus Jákupsson vann gull á Danish Open á langgeil í 50 m rygg við tíðini 26.32 sek.
- 30. mars - Óli Mortensen úr Havn (føddur 1996) svam á Danish Open 1500 m frí við tíðini 15:59.02 min., sum var nýtt føroyskt juniormet, hann svam næstskjótast í riðlinum. Hann átti sjálvur gamla metið á 16:08.20. Í 1500 frí er beinleiðis finala, tvs. teir sum hava bestu tilmeldingartíðir svimja í skjótasta riðli sum nevnist beinleiðis finala, har eru 8 pláss. Óli svam ikki í skjótasta riðlinum, men hann svam somikið skjótt, at hann gjørdist nummar 6 av øllum.
- 30. mars - Astrið Foldarskarð svam 50 m firvald á Danish Open við tíðini 28.29, sum var nýtt føroyskt met
- 12. apríl - Pál Joensen vann gull í 1500 m. frí finaluni í Cup Eindhoven. Tíðin hjá Páli var 15.19.20
- 18. mai - FM í svimjing varð hildið í Havn. Ársins svimjari hjá monnum varð Pál Joensen, ársins svimjari hjá kvinnum var Emma Festirstein Nystrøm. Pál Joensen fekk flest FINA stig, 823 stig í 800 m frí. Sára R. Nysted varð kosin ársins stjørnuskot hjá kvinnum, meðan Róland Toftum varð kosin ársins stjørnuskot hjá monnum. Trý føroysk met vóru sett, Ásbjørg Hjelm, Emma Festirstein Nystrøm og Susvim Harrar settu metini.
- 7. juni - Pál Joensen vann silvur í 400 metrum frí á Mare Nostrum svimjikappingini í Monaco.
- 14. juni - Óli Mortensen setti nýtt føroyskt met í 200 m firvald á langgeil á Mare Nostrum stevnuni í Barcelona, tá hann svam teinin uppá 2:11.04.
- 15. juni - Pál Joensen vann silvur í 1500 metrum frí á Mare Nostrum svimjikappingini í Barcelona. Hann vann við tíðini 15:10.02. Óli Mortensen svam eisini 1500 m frí í somu kapping og setti nýtt føroyskt juniormet við tíðini 15:54.62.
- 20. august - Pál Joensen vann silvur í 1500 m frí á EM á langgeil í Berlin við tíðini 14:50.59. Vinnarin var italiumaðurin Gregorio Paltrinieri, ið setti nýtt evropeiskt met við tíðini 14:39.93.
- 22. august - Pál Joensen vann silvur í 800 m frí á langgeil í EM í Berlin við tíðini 7:48.49. Vinnarin var italiumaðurin Gregorio Paltrinieri, ið vann við tíðini 7:44.98.
Renning[rætta wikitekst]
- 3. august - Valborg Heinesen vann silvur á DM í 5000 metra renning við tíðini 17.30,22 min., sum var nýtt føroyskt met. Hon tók tvey ára gamle metið hjá Bjørk Herup Olsen.
- 29. mars - Valborg Heinesen setti nýtt føroyskt met í HM í hálvum maraton í Keypmannahavn, tá hon kom á mál við tíðini 1.21.19. Samlað gjørdist Valborg nummar 94 av fleiri enn 8.000 kvinnum og nummar fýra í sínum bólki kvinnur 25-29 ár.
- 29. mars - Marnar Djurhuus setti nýtt føroyskt met í HM í hálvum maraton í Keypmannahavn. Hann tók 25-ára gamla metið hjá Absalon Hansen.
- 28. september - Valborg Heinesen vann bronsu í DM maraton í Odense við tíðini 2.49.37, sum var nýtt føroyskt met. Gamla metið átti Joan Bláfoss.
Innirógving[rætta wikitekst]
- 12. apríl - Havnamaðurin Martin Berg gjørdist íslendskur meistari í inniróðri. Hann róði í bólkinum tungvekt, og kappaðist á 2000 metrum. Hann kom á mál við tíðini 6.08.5, sum var nýtt íslendskt met. Orsakað av, at Martin Berg hevur íslendskar røtur, verður metið skrásett.
Borðtennis[rætta wikitekst]
- 4. mai - Henrietta Nielsen, Anna Mikkjalsdóttir og Durita F. Jensen luttóku í HM-kapping í borðtennis fyri lið í japanska høvuðsstaðnum, Tokyo. Tær endaðu nummar 77 út av 96 luttakandi londum. Henrietta Nielsen, sum spælir við týska Flensborg TSB, vann sjey dystir. 15 ára gamla Durita F. Jensen vann tveir dystir, meðan eitt ár eldri Anna Mikkjalsdóttir ongan dyst vann, men tó var ógvuliga tætt við. Hetta var fyrstu ferð, at Durita og Anna vóru við í HM.
- 12. apríl - Durita Jensen vann FM í borðtennis, einmansleiki hjá kvinnum, bert 15 ára gomul. Hon vann finaluna móti Annu Mikkjalsdóttir 3-0, settmunurin var 14-12, 11-6 og 11-4.
- 12. apríl - Fróði F. Jensen úr Tvøroyrar Borðtennisfelag vann FM í einmansleiki hjá monnum. Hann vann finaluna móti Peter Niclasen, sum vann FM í 2013. Hann vann dystin 4-2. Settúrslitini vóru hesi: 12-10, 10-12, 8-11, 11-6, 11-8 og 12-10.
Judo[rætta wikitekst]
- 12. apríl - Regin á Rógvi úr Sunda Judofelag vann FM hjá ungum monnum. Hann vann finaluna á Ari Johannesen úr Havnar Judofelag.
- 12. apríl - Petur Sigurd Johannesen úr Sunda Judofelag vann føroyameistaraheitið hjá monnum móti Edvardi Johannesen, úr Sunda Judofelag.
Badminton[rætta wikitekst]
- 12. apríl - Nicolaj Gunnarstein vann FM í einmansleiki í badminton hjá monnum. Hann vann móti stórabeiggja sínum Benjamin Gunnarstein. Teir búgva niðri í Danmark og eru hálvir føroyingar. Nicolaj vann 2-0. Settúrslitini vóru 21-11 og 21-16.
- 12. apríl - Rannvá Carlsson er trífaldur føroyameistari triðja árið á rað. Í einmansleikinum spældi hon móti Kristinu Eriksen. Hon vann 2-0 við settúrslitunum 21-10 og 21-9.
- 19. mai - Mona Mikkelsen og Jensa Jacobsen úr Syðrugøtu vunnu gull og silvur á Danish Open í badminton fyri juniorar í Farum. Tær luttóku í A-rekkjuni, sum er triðbesta deildin fyri juniorar í Danmark.
Talv[rætta wikitekst]
- 18. apríl - Høgni Egilstoft Nielsen úr Sandavági vann FM í talvi bert 16 ára gamal. Tað gjørdist greitt, at hann hevði vunnið, longu tá eitt umfar var eftir, tí tá hevði hann 8 stig, meðan teir næstu eftir honum høvdu 6 stig. Hann er yngsti FM vinnari í talvi nakrantíð. Dagin eftir skrivaði hann artur føroyska talvsøgu, tá hann vann sín seinasta dyst og gjørdist tann higatil fyrsti og einasti, ið hevur vunnið FM í talvi við fullum stigatali. Bróðir hansara Rógvi Egilstoft Nielsen gjørdist nummar tvey, meðan Hans Kristian Simonsen gjørdist nummar trý.
- 2. august - Føroyar vunnu 3 ½ - ½ móti Pakistan á Talv-OL í Tromsø. Helgi Dam Ziska vann á Mahmood Lodhi á fyrsta borði, John Rødgaard leikti javnt móti Ahmad Alio Syed á øðrum borði, Olaf Berg vann á Muhammado Younus á triðja borði og Høgni Egilstoft Nielsen vann á Mudasiro Iqbal á fjórða borði.
- 3. august - Føroyar taptu ½ - 3 ½ móti Belgia á Talv-OL í Tromsø. Á føroyska liðnum vóru: Helgi Dam Ziska, Olaf Berg, Høgni Egilstoft Nielsen og John Arni Nielsen. Tað eydnaðist bara Helga Dam Ziska at fáa eitt hálvt stig henda dagin. Hinir tríggjur taptu.
- 5. august - Føroyar taptu 1 ½ - 2 ½ móti Nikaragua á Talv-OL í Tromsø. Einasti føroyingurin, sum vann fulla úrtøku, var Helgi Dam Ziska á fyrsta borði. Høgni Egilstoft Nielsen á fjórða borði telvaði remis, meðan fyrst Olaf Berg og síðani John Rødgaard taptu.
- 6. august - Føroyar vunnu 3 - 1 móti Sýria á Talvolympiaduni í Tromsø. Olaf Berg, Høgni Egilstoft Nielsen og John Arni Nilssen vunnu sínir dystir meðan John Rødgaard á 1. borði tapti.
- 9. august - Føroyar taptu ½ - 3 ½ móti Singapore á Talvolympiaduni í Tromsø. Helgi Dam Ziska megnaði at fáa hálvt stig ímóti GM Zhong Zhang, ið hevði so høgt styrkistal sum 2611. Olaf Berg, Høgni Egilstoft Nielsen og John Arni Nilssen taptu.
- 10. august - Føroyar leikti javnt móti Jemen á talvolympiaduni í Tromsø. Dysturin endaði javnur 2-2. John Rødgaard og John Arni Nilssen vunnu, men Helgi Dam Ziska og Olaf Berg taptu.
- 12. august - Føroyar vunnu 2 ½ - 1 ½ á Marokko í 10. og næstsíðsta umfarinum í OL í talvi í Tromsø. Olaf Berg vann á 3. borði. Høgni Egilstoft Nielsen tapti á 4. borði, meðan John Rødgaard á 2. borði megnaði at fáa javnleik. Helgi Dam Ziska vann á 1. borði, tað var samstundis fjórði OL-sigur hansara á hesum sinni.
- 13. august - Føroyar taptu ½ - 3 ½ móti Indonesia á Talv-OL í Tromsø. Høgni Egilstoft Nielsen vann á fjórða borði, meðan Helgi Dam Ziska, John Rødgaard og Olaf Berg taptu allir síni talv. Sostatt fingu Føroyar tilsamans 11 stig av 22 møguligum. Føroyar vunnu 4, leiktu 3 jøvn og taptu 4 talv. Føroyar vóru styrkismettar sum nr. 73 av teimum 177 luttakandi liðunum, og endaðu á einum 81. plássi sum næstaftast av norðurlendsku liðunum. Kina vann Talv-OL fyri fyrstu ferð.
Fitness[rætta wikitekst]
- 14. juni - Jórun Larsen Mørkøre vann donsku kappingina Natural Power Fitness, sum varð hildin í Randers. Nr. tvey hjá kvinnum gjørdist Árna Fjallstein og triðji føroyingurin ið luttók í kappingini fekk eisini eitt gott úrslit, tað var David Arge Galán, ið gjørdist nummar tvey hjá monnum.
Hendingar í 2013[rætta wikitekst]
- 15. apríl - Tvær bumbur brustu tætt við málstrikuna, meðan Boston Maraton var í gongd. Minst tvey fólk doyðu og fleiri vóru løstaði.
- 17. mai - Jacob Vestergaard, landsstýrismaður í fiskimálum, fær handa ætlanarskriv frá ES um ætlaðar handilsforðingar móti Føroyum.
- 28. august - Handilstiltøk hjá ES mótvegis Føroyum sett í gildi. Danskar havnir og aðrar ES havnir blivu stongdar fyri føroyskum skipum við sild og makreli og allur innflutningur av sild og makreli úr Føroyum er bannaður.
- 5. september valdi løgmaður, Kaj Leo Johannesen, at loysa Kára P. Højgaard úr starvinum sum innlendismálaráðharri, eftir at mikið rok hevði verið um Eysturoyartunnilin, sum Kári P. Højgaard hevði ætlanir um at lata danska felagið Copenhagen Infrastructure Partners (CIP) gera fyri pensjónspening úr Danmark, frá PensionDanmark. Rokið stóðst eitt nú av, at sáttmálin var loyniligur, og av ymiskum upplýsingum, ið komu út til fjølmiðlarnar.
- 2. november - Gerhard Lognberg varð koyrdur úr Javnaðarflokkinum.
- 20. november - Ein 61-ára gamal maður í Havn varð funnin deyður, hann varð myrður. Ein 68-ára gamal maður varð skuldsettur fyri morðið.
- 26. november - Ein avgustur (spermur) varð tikin upp á land við Hvalastøðina við Áir, eftir at fýra avgustar høvdu svomið har nærhendis í nakrar dagar. Tveir av hvalunum doyðu, og tann eini av teimum varð so tikin upp við Hvalastøðina. Tá Bjarni Mikkelsen, lívfrøðingur, skuldi seta hol á avgustin, so brast hann. Bjarki Thomsen, sum starvast hjá Kringvarpi Føroya tók uppá film, sum seinni sama dag varð vístur í Degi og viku og lagdur á heimasíðuna hjá Kringvarpinum sama kvøld. Filmsbrotið ferðaðist kring heimin og sera nógv fólk hugdu at filmsbrotinum.
- 14. desember og 15. desember - Tvær ódnir raktu Føroyar innanfyri eitt døgn. Fyrra ódnin byrjaði um leygarkvøldið hin 14. desember, og longu dagin eftir herjaði ein onnur ódn, sum var uppaftur verri enn hin fyrra. Hon byrjaði seinnapartin sunnudag hin 14. desember og herjaði til miðnátt. Fleiri hundrað skaðfráboðanir vóru og streymurin fór nógvastaðni norðanfjørðs í fleiri tímar.
- 28. desember - Ein álvarsom ferðsluvanlukka hendi í Oyndarfirði onkuntíð millum kl. 6 og 10 um morgunin. Tveir ungir mans vóru við bilinum, 20 og 22 ára gamlir, báðir úr Oyndarfirði. Bilurin var farin útav vegnum og endaður á sjónum við Rættargjógv. Tann 22 ára gamli maðurin, Jens Pauli Juul, varð funnin deyður sama morgun, sum vanlukkan hendi. Leita varð eftir tí 20-ára gamla manninum í fleiri dagar, men hann varð ikki funnin fyrr enn eina viku seinni, tá umleið 400 fólk og 70 bátar luttóku í leitingini saman við Brimli, Tjaldrinum og Hvidbjørnen. Harumframt luttóku eisini eitt nú bjargningarbátarnir Lív, Ziska og Sverri. Líkið av Rana í Billustovu varð funnið hin 4. januar 2014 kl. 13.44.
Mentan í 2013[rætta wikitekst]
Mentanarvirðislønir[rætta wikitekst]
- 19. september - Mentanarvirðisløn M. A. Jacobsens og Barnamentanarheiðursløn Tórshavnar býráðs vóru handaðar. Katrin Ottarsdóttir fekk virðislønina fyri fagrar bókmentir fyri yrkingasavnið Eru koparrør í himmiríki?, Poul Jespersen fekk virðislønina fyri yrkisbókmentir fyri skúlabókina Rúmdin. Turið Sigurðardóttir fekk virðislønina fyri Annað mentanarligt avrik, fyri hennara arbeiði við at týða bøkur til føroyskt. Rakel Helmsdal og Hilmar Joensen fingu Barnamentanarheiðursløn Tórshavnar býráðs.
- 11. desember - Dávur Djurhuus fekk føroysku filmsvirðislønina Geytan fyri filmin Terminal, meðan Jónfinn Stenberg fekk Áskoðaravirðislønina fyri filmin Munch.
Ítróttur í 2013[rætta wikitekst]
Fótbóltur[rætta wikitekst]
- 4. apríl - Føroyar - Montenegro 3-3 (kvinnur), málini hjá Føroyum gjørdu Heidi Sevdal (2) og Íðunn Magnussen (1).
- 6. apríl - Føroyar - Litava 1-0 (kvinnur), málið hjá Føroyum gjørdi Rannvá B. Andreassen
- 9. apríl - Føroyar - Georgia 2-1 (kvinnur), málini hjá Føroyum gjørdi Heidi Sevdal.
Svimjing[rætta wikitekst]
- 14. desember - Pál Joensen vann silvur á 1500 metrar frí á EM á stuttgeil 2013 í Herning.
Renning[rætta wikitekst]
- 31. oktober til 5. november rann tá 50-ára gamli Marlon Kjærbo 133 km úr Klaksvík til Vágs, har hann vitjaði allir kappingarhylar í Føroyum, tók nakrir dropar úr hvørjum hyli, sum hann so skal stoyta í langhylin í Vági, sum væntandi skuldi byggjast liðugt í 2014. Talan var um stuðulsrenning. Marlon er formaður fyri Suðuroyar Svimjifelag (Susvim).
- 13. desember - Pól Sundskarð rann 118 km úr Gásadali til Viðareiðis, hann rann um náttina, veðrið var ikki til vildar, men hann gjøgnumførdi túrin. Næstu tveir dagarnar eftir túrin herjaðu tvær ódnir í Føroyum.


text:
Runavíkar Kommuna yvirtók um ársskiftið Kunningarstovuna í Runavík. Kunningarstovan fer í sambandi við umskipanina, eisini at virka undir heitinum Visit Runavík, sum er ein stytting fyri Runavíkar kommunu.
Visit Runavík er sett á stovn við tí høvuðsendamáli at menna og birta upp undir ferðavinnu sum vinnu, fyri at skapa mentanarligar upplivingar í økinum og til tað at veita eina góða tænastu til borgaran í kommununi, gestir í Føroyum og ferðafólk sum heild.
Tórbjørn Jacobsen, borgarstjóri, vísir á, at Runavíkar kommuna fegin vil taka ábyrgd og raðfesta ferðavinnumenning í økinum. Fyrsta stig á leiðini er at yvirtaka Kunningarstovuna, sum sostatt fer úr samstarvinum við økisfelagið, Ferðavinnan í Eysturoy. Hin 27. oktober 2016 tók býráðið einmalt støðu fyri hesum, at skipa Kunningarsovuna/Visit Runavík sum eina sjálvstøðuga eind frá og við 1. januar 2018.
Hóast hetta stigið, er tað framvegis neyðugt at samskipa ferðavinnuna í økinum. “Um vit skulu røkka málinum um eina burðardygga ferðavinnu, má kommunan seta átøk í verk, menna ferðavinnutilboð og framleiða kunningartilfar, soleiðis, at vinnan í økinum fær góðar karmar og fær virkað so skynsamt sum til ber”, sigur Tórbjørn Jacobsen, borgarstjóri.
Visit Runavík hevur fingið nýggjan samleika og arbeiðir í løtuni við at menna ymiskt kunningartilfar. Visit Runavík húsast í Ráðhúsinum hjá Runavíkar kommunu og er mannað við einum leiðara og tveimum starvsfólkum. Leiðari fyri Visti Runavík er Marjun Niclasen.


text:
Vit gera heimasíðuna fyri teg og syrgja fyri, at hon samsvarar við tínar hugsjónir fyri fyritøkuna – tað verði seg at økja um søluna, menna fyritøkuna ella at koma í samband við kundarnar. Í samstarvi við teg menna vit heimasíðuna, so hon er við til at røkka tínum málum
Tað er eingi mørk fyri, hvussu tú kanst menna tína fyritøku online. Set teg í sambandi við okkum í dag, so vit kunnu hjálpa tær!
- Títt egna brand og samleiki
- røkk tínum málum
- Menn tína fyritøku
- Vaks um tína sølu
- Hav samband við kundarnar
- Ger tína egnu skipan


text:
Toymiš viš Lųkin er partur av eind 2 ķ Trivnašardeplinum.
Toymiš viš Lųkin heldur til į Mżrivegi ķ Runavķk. Tilbošiš er ętlaš bųrnum viš autismu og menningartarni ķ aldrinum 8-16 įr, sum hava tųrv į stušli til at mennast sosialt, sįlarliga og mįlsliga. Tilbošiš er opiš gerandisdagar aftanį skślatķš kl. 11.30 og 17.00.
Starvsfólk fara eftir bųrnunum og teimum ungu ķ skślanum, og foreldur ella avvaršandi heinta sjįlvi bųrnini/tey ungu. Tó verša tey, sum bśgva uttanfyri Runavķk, koyrd heim.
Tį skślin er stongdur er tilbošiš opiš kl. 08.00-17.00. Ķ summarferiuni er stongt ķ 3 vikur.
Dentur veršur lagdur į at hava ein skipašan gerandisdag ķ Toyminum, og veršur hetta virksemi gjųrt sjónligt viš dagsętlanum. Arbeitt veršur viš at menna bųrnini og tey ungu ķ sosialum leišreglum, soleišis at tey kunnu mennast og virka ķ felasskapi og gerast meira sjįlvbjargin. Eisini veršur dentur lagdur į at ųkja lķvsglešina og menna sjįlvsviršiš hjį bųrnunum og teimum ungu.
Ķ Toyminum er ymiskt į skrįnni, sum t.d. ymiskt ķtriv, mįla, tekna, spęla spųl, lesa sųgur og annaš, sum kann menna motoriskar og bókligar fųrleikar. Eisini verša tśrar gjųrdir śt av hśsinum.
Toymiš viš Lųkin
Mżravegur 10
620 Runavķk
Tlf. 297681
Dagført tann 08-03-2018


text:
Studni
Stuðulsupphæddin frá STUDNA er í løtuni:
Øll, ið eru 18 ár ella eldri, fáa vanliga útbúgvingarstuðulin, um tey uppfylla treytirnar - sí pkt. 3 í vegleiðingini hjá STUDNA. Tey, sum lesa hægri lestur, fáa øll stuðul sum útibúgvandi, líkamikið hvar tey búgva.
Til ber at fáa stuðul og at læna eina upphædd um mánaðin (sí galdandi takstirnar niðanfyri). Stuðul verður bert goldin 11 mánaðir, ongin stuðul verður goldin í juli.
Umsóknarbløð fáast á heimasíðuni hjá STUDNA ella gjøgnum MínBoks.
Ætlar tú tær at søkja um lestrarstuðul frá STUDNA, so er umráðandi, at tú gevur hesum gætur:
- STUDNI heitir á øll, sum søkja lestrarstuðul, um at gera hetta talgilt á netinum. Til ber at fáa kunning um, hvussu hetta verður gjørt á heimasíðuni hjá STUDNA: www.studni.fo
- Mint verður á, at umsókn og neyðug skjalprógv mugu latast inn samstundis. Tí mást tú syrgja fyri, at øll neyðug skjøl, sum skulu leggjast við, eru klár (helst sum PDF-fílur), áðrenn tú fert undir at fylla út umsóknarblaðið á netinum. Tað kann t.d. vera dóps- og navnabræv, p-tal hjá barni, bústaðarváttan o.a.
- Gev gætur, at neyðugt er at seta seg væl inn í pkt. 9 í “Vegleiðing til lestrarstuðulin”.
- Tá ein fyllir út upplýsingar um lestrartíðarskeið, er umráðandi, at upplýsingarnar eru rættar. Upplýsingarnar verða eftirkannaðar við millumbilum, og verður staðfest, at tær ikki eru rættar, er vandi fyri, at tú mást gjalda lestrarstuðul aftur til STUDNA, sum tú ikki hevði rætt til.
- Gevst tú at lesa á Setrinum, er sera umráðandi, at tú beinanvegin boðar bæði Setrinum og STUDNA frá hesum, soleiðis at tú sleppur undan at skula gjalda lestrarstuðul aftur. Tað stendur staðfest í lógini um lestrarstuðul, at tað er tín ábyrgd at upplýsa um hetta. Tí ber ikki til at bera seg undan, hóast ein ikki visti av hesum.
- Sendir tú skjalprógv umvegis teldupost, er neyðugt, at tú upplýsir navn og føðingardag. Skuldarbrøv skulu tó sendast við posti.
- Ivast tú í nøkrum hesum viðvíkjandi, ert tú altíð vælkomin at spyrja:
Lestrarvegleiðararnar ella deildarskrivararnar á tíni deild.
- Ert tú lesandi yvir 18 ár og fært mánaðarliga studningin frá STUDNA, er møguligt at søkja um lán. Lánið verður útgoldið eina ferð um mánaðin saman við studninginum.


text:
Greinarøð um gransking í Sosialinum
Í summar hevur ein greinarøð verið í Sosialinum um granskingarverkætlanir, sum hava fingið stuðul úr Granskingargrunninum. Tað er Eilen Anthoniussen, sum hevur tosað við granskararnar og skrivað greinarnar.
Við loyvi frá Sosialinum og Eilen Anthoniussen leggja vit greinarnar her í pdf sniði
Jógvan í Lon Jacobsen: Dialektir - Hvussu hevur tín dialekt tað? Les grein
Maria Skaalum Petersen: Parkinson - Hví er sjúkan so útbreidd í Føroyum? Les grein
Ann Sølvia Lydersen Jacobsen: Fornfrøði - Við skeið út at leita eftir beinagrindum Les grein
Ása Róin: Eldrabyrðan -Eingin vil vera ein byrða Les grein
Sanne Storm: Barnsburðartunglyndi - Hjálpin skal koma fyrr Les grein
Kristin Magnussen: Gøtunøvn - Eingin Williamsgøta og eingin stertur Les grein